Nenadić: Kada je reč o korupciji u zdravstvu, trebalo bi obratiti pažnju, pre svega, na javne nabavke - Dijalog.net\nNaslovna Borba protiv korupcije Nenadić: Kada je reč o korupciji u zdravstvu, trebalo bi obratiti pažnju, pre svega, na javne nabavke\nBeograd, 24. april 2019. – Odredba Zakona o zdravstvenoj zaštiti o vrednosti poklona koji lekari mogu da prime kao zahvalnost nije dobro i precizno formulisana i zato bi morala da ide na „popravni“, izjavio je FoNetu programski direktor organizacije Transparentnost Srbija Nemanja Nenadić.\nNedavno je usvojen Zakon o zdravstvenoj zaštiti, prema kojem pacijent lekaru može da iskaže „zahvalnost“ poklonom manje vrednosti.\nPrema slovu Zakona, to je nenovčani poklon čija pojedinačna vrednost ne prelazi pet odsto prosečne plate – 23 evra, a ukupna vrednost nije veća od prosečne neto plate – 426 evra.\nProblem je, tvrdi Nenadić, i to što nisu precizirana pravila o prijavljivanju poklona. Prema njegovoj oceni, „iluzorno je očekivati da će sada neko kome bude donet neki sitan dar tražiti račun da bi video da li je poklon u dozvoljenim granicama“.\nOn smatra da autentično tumačenje Zakona u ovom slučaju ne bi rešilo problem, jer su potrebni krupniji zahvati. „Bilo bi bolje da se nadležni organi sastanu i daju predlog o tome kako ovaj problem treba rešiti“, ocenio je Nenadić.\nOn je naglasio da bi, posle toga, ovaj predlog trebalo da ide na javnu raspravu. Nenadić podseća da je javna rasprava o Zakonu o zdravstvenj zaštiti bila organizovana 2017. godine, ali da je sporna odredba na red došla kasnije, pa nije postojala prilika da se o njoj izjasni šira javnost. Transparentnost Srbija nije izašla sa konkretnim predlogom i rešenjem kojim bi nastali zakonski problem mogao da bude rešen, mada ima jednu važnu sugestiju.\n„Kada je reč o korupciji u zdravstvu, trebalo bi obratiti pažnju na neke druge teme, a to su pre svega javne nabavke, gde su mogućnosti za korupciju i za štetu od korupcije velike“, upozorio je Nenadić.\nŠto se tiče poklona, on misli da bi trebalo urediti odnos zdravstvenih radnika prema farmaceutskim kompanijama koje mogu neprimereno da utiču na njihov rad. Nenadić ima poruku i za pacijente i precizira da bi njima „edukativno trebalo da se objasni da su oni već platili tu uslugu“.\nKada je reč o poklonima, Nenadić navodi da postoje pravila u zakonima koja propisuju kako bi to trebalo da izgleda u javnim službama. „Ipak, njihovi efekti nisu poznati, pa bi i to trebalo da postane predmet celokupne debate“ zaključuje Nenadić.\nOznakeNemanja NenadićTransparentnost Srbijavladavina prava\nTop Tags Društvo Srbija i Evropska unija mediji Vlada Republike Srbije ljudska prava vladavina prava lokalna samouprava Evropska komisija evropske integracije OCD Evropska unija istraživanje konkurs mladi Civilno društvo


Amerikanci testirali “majku svih bombi”, procurio snimak\nAmerikanci testirali "majku svih bombi", procurio snimak\nNa internetu se pojavio snimak testiranja supermoćne avionske bombe GBU-57.\nKako se navodi, bombu je bacio strateški bombarder Ratnog vazduhoplovstva SAD B-2 spirit sa avio-baze Vitman u Mizuriju.\nOva avionska bomba, mase iznad 13 tona i punjenja od skoro 2,5 tona eksploziva omogućava da se pronikne do dubine od 61 metar ispod površine Zemlje, a može je nositi samo bombarder B-2, prenosi “Sputnjik“.\nU aprilu prošle godine Amerika je u Avganistanu upotrijebila bombu GBU-43/B, koja je dobila naziv “majka svih bombi”.\nPrema podacima Pentagona, eksplozija 9,5 tona municije ubila je 36 terorista, dok su teroristi ove navode kasnije negirali.\nPjanić ima sve u svojim rukama: Ukoliko želi, može napustiti Juventus


Domovik: Potpisani ugovori o realizaciji pet omladinskih projekata - Radio Kosovska Mitrovica\nDomovik: Potpisani ugovori o realizaciji pet omladinskih projekata\n23. March 2022, 08:22\nPet omladinskih projekata biće realizovano u narednom periodu u okviru Upshift programa koji sprovodi organizacija Domovik.\nUpshift program ima za cilj osnaživanje mladih, razvoj njihovih kapaciteta i doprinos zajednici.\nUgovori o početku implementacije Upshift projekata potpisani su juče u prostorijama Domovika.\nPet omladinskih timova koji dolaze iz različitih zajednica dobilo je podršku u iznosu od 2.000 evra za realizaciju svojih projekata koji će doprineti pozitivnim promenama u društvu.\nU naredna tri meseca, mladi će raditi na izradi IT aplikacije za informisanje donora krvi, opremanju igrališta za decu u selu Donje Varage u opštini Zubin Potok, odnosno opremanju igrališta za decu sa poteškoćama u razvoju u opštini Leposavić. Takođe, produženi boravak u okviru Osnovne škole „Sveti Sava“ u Kosovskoj Mitrovici biće dodatno opremljen, dok će u romskom naselju u Južnoj Mitrovici biti izgrađen rekreativni centar na otvorenom.\n„Ovo predstavlja snažnu potporu mladim ljudima koji su samoinicijativno pokazali volju da svojim angažovanjem i aktivizmom utiču na promene u društvu. Svakako, neophodno je uključivanje svih nas, šire zajednice, kako bi se pružila dodatna podrška ovim mladim ljudima i kako bi njihovi projekti oživeli i bili održivi“ – poručili su iz Domovika.\nUpshift program realizuje se uz podršku UNICEF-a.


PODGORICA – Poslovni forum Crne Gore i Kine održaće se 23. decembra u Podgorici, a u kineskoj privrednoj delegaciji će, između ostalih, biti i kompanije koje učestvuju na tenderu za gradnju auto-put Bar-Boljari. Iz Privredne komore Crne Gore, koja u saradnji sa Ambasadom Kine u Crnoj Gori organizuje forum, saop\nPODGORICA – Poslovni forum Crne Gore i Kine održaće se 23. decembra u Podgorici, a u kineskoj privrednoj delegaciji će, između ostalih, biti i kompanije koje učestvuju na tenderu za gradnju auto-put Bar-Boljari.\nIz Privredne komore Crne Gore, koja u saradnji sa Ambasadom Kine u Crnoj Gori organizuje forum, saopštili su da će u kineskoj delegaciji biti predstavnici kompanija iz oblasti bankarstva, saobraćaja, građevine, niskogradnje i projektovanja.\nIz PKCG su, uzimajući u obzir mogućnost eventualnog investiranja u određene projekte od značaja za crnogorsku privredu, pozvali sve zainteresovane da učestvuju u radu poslovnog foruma kroz bilateralne razgovore sa predstavnicima kineskih firmi.\nVlada je u julu odlučila da ponuda koju su na tender za gradnju auto-puta dostavile Kineske kompanije za telekomunikacije i infrastrukturu (CCCC) i njena kćerka kompanija – Kineska korporacija za izgradnju puteva i mostova (CRBC), bude prvorangirana. CCCC i CRBC su za gradnju prioritetne dionice auto-puta od Smokovca, preko Ulača, do Mateševa ponudile 809,58 miliona eura.\nSledeća ⇨ Česi i Slovaci u borbi sa kompanijama iz Kine za gradnju II bloka TE\nPrethodna ⇦ Delegacija DS u Kini


Održana finalna konferencija: Na putu ka Evropskoj uniji i zdravoj životnoj sredini | Državna revizorska institucija\nOdržana finalna konferencija: Na putu ka Evropskoj uniji i zdravoj životnoj sredini\n23. oktobar 2017. godina\nPredsednik Državne revizorske institucije i generalni državni revizor, Radoslav Sretenović, učestvovao je danas na finalnoj konferenciji „Na putu ka EU i zdravoj životnoj sredini: Koji su uslovi u pogledu eko-finasiranja u lokalnim zajednicama“ održanoj u Beogradu. Na konferenciji je predstavljeno istraživanje na ovu temu, koje je Centar za evropske politike (CEP) sproveo sa Ekološkim centrom Stanište, u okviru CSOnnect institucionalnog granta.\nKonferenciju je moderirao Srđan Majstorović, predsednik Upravnog odbora CEP-a, a učesnicima su se obratili i Joakim Vaern, zamenik ambasadora Švedske, Goran Trivan, ministar za zaštitu životne sredine, Sem Fabrici, šef Misije EU u Srbiji, Tanja Miščević, šefica Pregovaračkog tima za vođenje pregovora o članstvu Srbije u EU i Ruža Radović, direktorka kancelarije Regionalnog centra za životnu sredinu (REC) u Srbiji.\nRadoslav Sretenović, predsednik DRI, dao je podršku ovoj značajnoj temi i rekao da Državna revizorska institucija može doprineti delovanju u oblasti zaštite životne sredine kroz obavljanje revizije finansijskih izveštaja, pravilnosti poslovanja i revizije svrsishodnosti poslovanja. On je istakao da je revizijom finansijskih izveštaja i pravilnosti poslovanja koje su sprovedene kod pojedinih korisnika budžeta lokalnih vlasti utvrđeno da postoje različiti problemi i propusti u vezi sa naknadom za zaštitu i unapređenje životne sredine. „Državna revizorska institucija je shodno svojoj nadležnosti, dala preporuku za uređenje naknade za zaštitu i unapređenje životne sredine na jedinstven način, odnosno preporuku da se izvrši usaglašavanje Zakona o budžetskom sistemu i Zakona o zaštiti životne sredine po ovom pitanju“, rekao je Sretenović. On je dodao i da sa aspekta Pregovaračkog poglavlja 27 i svog strateškog plana, DRI planira da u budućnosti podrži unapređenje zaštite životne sredine i kroz obavljanje revizije svrsishodnosti poslovanja, a na temu efiksanog, ekonomičnog i efektivnog finansiranja i trošenja sredstava za zaštitu životne sredine.\nGoran Trivan, ministar za zaštitu životne sredine u Srbiji, rekao je da Srbija trenutno izdvaja samo između 0,2% i 0,5% BDP-a za ekologiju, i da bi trebalo da izdvaja 10 puta više u te svrhe. On je dodao i da treba sami da budemo svesni da se red u ovoj oblasti mora uvesti, ali i da će „EU svakako vršiti pritisak na nas.“ „Ako nam nije stalo do životne sredine, mi nismo na dobrom putu. EU bi mogla da nam pomogne, ali ako sami ne učestvujemo u finasiranju projekta, niko nam neće dati ni cent.“ naglasio je ministar i dodao da „ako čitavo društvo ne zalegne na ovu temu, uz snažan doprinos OCD, neće biti rezultata u ovoj oblasti. Ovo nije pitanje koje je politički obojeno – zelena mora biti iznad svake boje,“ zaključio je Trivan.\nTanja Miščević, šefica Pregovaračkog tima za pristupanje Srbije EU rekla je da je Poglavlje 27 jedno od razloga koje možemo koristiti za objašnjenje zašto su Srbiji potrebne evropske integracije. „Iz Poglavlja 27 se jasnije i bolje od svih poglavlja vidi koliko će Srbija imati koristi od pristupanja EU,“ rekla je Miščević. Ona je učesnike skupa obavestila da je Srbija prešla polovinu puta kada je reč o ovom poglavlju, i da će Srbija prvi nacrt poslati Evropskoj komisiji na konsultacije u prvoj polovini 2018. godine.\nŠef Delegacije EU u Srbiji Sem Fabrici rekao je da je važno više uključivati lokalne samouprave u donošenje odluka i da na njima treba biti veći teret odgovornosti. Fabrici je pohvalio Srbiju rekavši da je ona napravila napredak u oblasti ekologije, pre svega kroz ponovo pokretanje Zelenog fonda, i izrazio očekivanje da će Poglavlje 27 uskoro biti otvoreno. Koliko je EU stalo do ove oblasti, rekao je ambasador, pokazuje i to da je EU izdvojila 360 miliona evra za ovu oblast za Srbiju.\nJoakim Vaern, zamenik ambasadora Švedske u Srbiji, rekao je da je ulaganje u zaštitu životne sredine dugoročna investicija, i da prema tome, iako na početku košta puno, na duže staze će se višestruko isplatiti.\nIstraživanje na temu zaštite životne sredine sprovedeno je u okviru institucionalnog granta CSOnnect programa podrške civilnom društvu u oblasti zaštite životne sredine. Konzorcijum organizacija (Ekološki centar Stanište, Ekološki pokret Odžaka, Lokalni ekološki pokret iz Smedereva i Business and Economy Center) predvođen Centrom za evropske politike dobitnik je ovog granta. CSOnnect program sprovodi Regionalni centar za životnu sredinu (REC), a finansira Švedska agencija za međunarodni razvoj i saradnju (SIDA).


Magazin Intermezzo – Potpisan dokument za jačanje međukulturalnog razumijevanja u BiH\nPredstavnici BiH, Razvojnog programa UN-a u BiH, UNESCO-a i UNICEF-a potpisali su danas u Sarajevu zajednički programski dokument o razumijevanju namijenjen jačanju međukulturalnog razumijevanja u BiH.\nRiječ je o projektu s budžetom od osam milona dolara koje je osigurala Kraljevina Španija i omogućit će unapređenje zakonskog okvira i javnih politka u sektoru kulture.\nPredviđena je podrška našoj zemlji u vezi s razvojem sektora kulturne industrije, turizmom, obrazovanjem, jačanjem tolerancije prema različitosti, zaštitom kulturnog naslijeđa i iskorištavanja kulturnih potencijala za razvoj.\nOvaj dokument su potpisali ministar civilnih poslova BiH Sredoje Nović, rezidentna predstavnica UNDP-a Christine McNab, direktor UNESCO-a Engelbert Rouss, rezidentni predstavnik UNICEF-a June Kunigi i zamjenik rezidentnog predstavnika UNDP-a u BiH Armin Sirćo.\nIstaknuli su da ovaj projekt zagovara uspostavu bh. kulturne politike koja će kulturu vidjeti kao resurs razvoja i napretka, a ne kao sredstvo podjela i nesporazuma.\nMinistar Nović je ustvrdio da se u BiH kultura, sport i nauka mora izdići iznad sukobljavanja različitih političkih koncepata i na taj način se afirmirati. To može biti most povezivanja naroda u BiH, a i BiH sa svijetom, dodao je.\nNajavio je da bi BiH uskoro mogla dobiti strategiju u oblasti kulture, koja je dugo bila kamen spoticanja, a u završnoj je fazi izrada zakona o kulturnim dobrima.\nRezidentna predstavnica UNDP-a u BiH Christine McNab navela je da je kultura u BiH često bila korištena kao sredstvo razdvajanja i kamen spoticanja te je izrazila nadu da će danas potpisani dokument doprinijeti zbližavanju zajednica u našoj zemlji.\nOvaj dokument realizirat će tri spomenute UN-ove agencije u bliskoj saradnji s Ministarstvom civilnih poslova, entitetskim ministarstvima kulture i obrazovanja te drugim institucijama u ovoj oblasti.\nProgram će trajati tri godine, a finansiran je sredstvima Fonda Kraljevine Španije namijenjenog ostvarivanju Milenijskih razvojnih ciljeva u kulturi i razvoju.\nBiH-Bugarska: Potpisan memorandum o razumijevanju\nPotpisan sporazum o zajmu finansiranja i projektu između BiH i KfW-a za obnovu HE “Rama”


Savet bezbednosti Ujedinjenih nacija (SB UN) održaće danas hitan sastanak posvećen eskalaciji napetosti između Izraelaca i Palestinaca, javlja ruski TAS S pozivajući se na neimenovani izvor iz SB UN. Kako navodi, konsultacije su zakazane za 9:00 po lokalnom vremenu u Njujorku gde se nalazi sedište UN. Članice Saveta bezbednosti UN nisu uspele da usklade tekst dokumenta o ovom pitanju tokom konsultacija u ponedeljak, a prema navodima ruske agencije, ni na današnjoj sednici verovatno neće uspeti da usvoji zajedničku rezoluciju ili saopštenje. Neprijateljstva između Izraela i Hamasa eskalirala su danas sa najmanje 35 ubijenih u Gazi i pet u Izraelu. Palestinske snage ispalile su stotine raketa na Izrael, koji je izveo jake vazdušne napade na Pojas Gaze. Ovo je najozbiljnija\nVAŠINGTON – Bivši američki predsednik Donald Tramp oglasio se večeras povodom sukoba između Izraela i palestinskog Hamasa poručivši da je tokom njegovog mandata u toj oblasti vladao mir, jer su neprijatelji Izraela znali da SAD stoje čvrsto uz tu zemlju, javlja Tanjug. „Dok sam ja bio u Beloj kući zvali su nas predsedništvo mira, jer je neprijateljima Izraela bilo jasno da SAD čvrsto stoje uz jevrejsku državu i da će u slučaju napada na Izrael uslediti brza odmazda. Sada kad je predsednik Bajden svet je nestabilniji i ima više nasilja jer je Bajden pokazao slabost i odsustvo podrške Izraelu što je dovelo do novih napada na naše saveznike”, poručio je Tramp, preneo je dnevnik Džeruzalem post.\nJERUSALIM – Izraelski premijer Benjamin Netanijahu poručio je večeras da će „ekstremisti u Pojasu Gaze” platiti veoma visoku cenu nakon napada na izraelsku teritoriju. „Hamas i Islamski džihadisti plaćaju i platiće visoku cenu za svoju ratobornost”, rekao je Netanijahu u zajedničkom obraćanju sa ministrom odbrane, javlja Tanjug. On je rekao da će izraelske bezbednosne snage nastaviti kampanju protiv Hamasa, ali je dodao da će za tu bitku biti potrebno vreme, prenosi Džeruzalem post. Ministar odbrane Beni Ganc rekao je da Izrael ima pravo i obavezu da deluje i da će nastaviti sa akcijama. On je upozorio da je napad na Gazu samo početak. Palestinski Hamas saopštio je večeras da je ispalio više od 130 raketa u pravcu Tel Aviva kao odgovor na izraelski vazdušni udar u kojem je\nPalestinski Hamas saopštio je večeras da je ispalio više od 130 raketa u pravcu Tel Aviva kao odgovor na izraelski vazdušni udar u kojem je srušena stambena zgrada u Gazi. „Ispunjavamo sada naše obećanje pokretanjenjem velikog raketnog udara na Tel Aviv i njegova predgrađa, sa 130 reketa, kao odgovor na neprijateljsko gađanje rezidencijalnih kula”, navodi oružano krilo Hamasa u saopštenju. U Tel Avivu su se aktivirale sirene za vazdušni napad, a začulo se i nekoliko eksplozija, prenosi Rojters. U jeku sukoba između Izraela i palestinskog Hamasa izraelska avijacija raketirala je ranije danas soliter od 13 spratova u Gazi, koji se ubrzo potpuno srušio, javlja Tanjug. Stanari solitera i okolnih zgrada bili su upozoreni na napad i evakuisani su sat pre udara izraelskih raketa,\n11.05.2021 u 18:48\nU Gazi poginulo 28 Palestinaca, ranjeno 152\nJERUSALIM – Sukobi Izraela i palestinskih ekstremističkih organizacija u pojasu Gaze eskalirali su danas i ministarstvo zdravlja kojim upravlja Hamas je saopštilo večeras da je u poslednja 24 sata ubijeno 28 ljudi na toj teritoriji, a da ih je 152 ranjeno. Među poginulima uglavnom u izraelskim udarima iz vazduha je desetoro dece i jedna žena. Izraelska vojska tvrdi da su 16 žrtava bili ekstremisti i da su neki palestinski civili možda ubijeni u eksploziji pogrešno ispaljenih raketa. U Izraelu su ubijene dve žene i desetine ljudi je ranjeno u masivnoj baražnoj raketnoj vatri uperenoj na južnu izraelsku teritoriju. To su prve žrtve na izraelskoj strani u sukobima koji su počeli u ponedeljak uveče tokom kojih je ispaljeno na stotine raketa iz Gaze. Islamski ekstremistički\n11.05.2021 u 19:00\nSvetom gradu preti palestinski ustanak\nPodeljeni Sveti grad ponovo je ujedinilo nasilje koje preti da se pretvori u treći palestinski ustanak, intifadu. Više od 300 Palestinaca je ranjeno tokom sukoba izazvanih odlukom da se 13 palestinskih porodica posle sedam decenija prinudno iseli iz istočnog jerusalimskog naselja Šeik Džarah, u blizini Starog grada. Vlast tvrdi da je reč o „sporu oko nekretnina”, ali Palestinci su uvereni da je odluka deo šireg plana jevrejske kolonizacije arapske zemlje, koji se decenijama sprovodi po Zapadnoj obali i istočnom Jerusalimu, koji bi trebalo da bude glavni grad nezavisne Palestine. Deceniju i po duga borba sada se iz sudova ponovo vratila na ulicu, a borba protiv iseljavanja 300 Palestinaca prelila se na okupiranu Zapadnu obalu i u pojas Gaze i pretvorila se u panarapsku stvar. Šeik Džarah\n11.05.2021 u 08:09\nNastavljeni napadi – desetine raketa ispaljeno iz Gaze, Izrael uzvratio\nJERUSALIM – Palestinci su rano jutros lansirali na desetine raketa iz Gaze, a Izrael je uzvratio novim vazdušnima udarima. Izraelska vojska saopštila je da je šest izraelskih civila ranjeno u jutrošnjim raketnim napadima palestinskih snaga, navodi AP. Vojne snage su potvrdile i da su preko noći izveli desetine vazdušnih napada na oblast Gaze, čiji su cilj bila vojna postrojenja i pripadnici Hamasa. U Gazi su sinoć u izraelskim napadima ubijene 22 osobe, uključujući devetoro dece, a više od 700 Palestinaca povređeno je u sukobima sa izraelskim snagama u Jerusalimu i širom Zapadne obale u poslednja 24 sata, a njih 500 primljeno u bolnice, prenosi AP. Premijer Benjamin Netanijahu rekao je u ponedeljak da su terorističke organizacije u Gazi prešle „crvenu liniju” i izvršile raketni napad na\n10.05.2021 u 22:54\nMOSKVA – Ruski ministar spoljnih poslova Sergej Lavrov i njegovi turski kolega Mevlut Čavušoglu uputili su tokom današnjeg telefonskog razgovora apel sukobljenim stranama u istočnom Jerusalimu da pokažu suzdržanost i da izbegavaju korake koji rezultiraju eskalacijom tenzije, saopšteno je iz Ministarstva spoljnih poslova Rusije, javlja Tanjug. „Dvojica ministara su osudili iseljenje Palestinaca iz njihove istorijske četvrti Šeika Džaraha u istočnom Jerusalimu i, u duhu zajedničkog saopštenja specijalnih izaslanika bliskoistočne četvorke (EU, Rusija, UN, SAD), koja je posredovala između dve strane 8. maja 2021. godine, pozvali su sve sukobljene strane da pokažu suzdržanost i izbegavaju aktivnosti koje bi mogle dodatno da pogoršaju situaciju u muslimanskom svetom mesecu Ramazana”, navodi\n10.05.2021 u 21:45\nNetanijahu: Hamas prešao crvenu liniju, skupo će platiti\nTEL AVIV – Izraelski premijer Benjamin Netanijahu upozorio je danas da je palestinska militantna grupa Hamas „prešla crvenu liniju” raketnim napadom na Jerusalim i najavio oštar odgovor. „Nećemo tolerisati napade na našu teritoriju, na naš glavni grad, naše građane i vojnike. Ko god nas napadne, platiće skupo”, istakao je Netanijahu, prenosi AP. On je naveo da će se borbe još neko vreme nastaviti, javlja Tanjug. Palestinsko ministarstvo zdravlja saopštilo je večeras da je u izraelskom napadu na Pojas Gaze poginulo devetoro ljudi, a prema navodima palestinskih medija, među žrtvama je i troje dece. Prethodno su u Jerusalimu odjeknule eksplozije, nekoliko minuta nakon što je stupio na snagu ultimatum Hamasa upućen vladi Izraela da povuče bezbednosne snage iz kruga džamije Al Aksa\n10.05.2021 u 21:22\nErdogan: Mobilisaćemo ceo svet protiv Izraela\nANKARA – Turska će mobilisati ceo svet, posebno islamski, kako bi zaustavila izraelski teror nad Palestincima i okupaciju, izjavio je danas turski predsednik Redžep Tajip Erdogan. On je u telefonskim razgovorima sa palestinskim predsednikom Mahmudom Abasom i političkim liderom pokreta Hamas Ismailom Hanijeom ponovio da Ankara podržava ciljeve Palestinaca i da će stajati uz njih, saopšteno je iz Erdoganovog kabineta, javlja Tanjug. Erdogan je tokom telefonskih razgovora s palestinskim čelnicima najoštrije osudio izraelske napade na Palestince i kompleks džamije Al-Aksa u Jerusalimu, upozorivši da je u pitanju terorizam, prenela je agencija Anadolija. „Osudio sam ove podmukle napade koji vređaju savest, ne samo muslimana, već i celog čovečanstva. Naglasio sam da ćemo uraditi sve kako bi\n17.05.2022 u 11:57\n17.05.2022 u 11:41\nPokrajinska priznanja za nauku i umetnost\n17.05.2022 u 11:35\nStruja treba da poskupi da bi EPS obezbedio proizvodnju\n17.05.2022 u 11:30\nLavrov: Ulazak Finske i Švedske u NATO neće ništa promeniti\n17.05.2022 u 11:18\nŠvedska potpisala zahtev za prijem u NATO\n17.05.2022 u 11:03\nŠef Tvitera uzvratio Masku serijom tvitova


Izveštaj sa CrowdTuesday-a: Blockchain kao jedna od karika koja može učiniti crowdfunding konvencionalnim načinom finansiranja u Srbiji\nU četvrtak, 11. aprila 2019. godine, u Startit centru u Beogradu održan je CrowdTuesday - tradicionalni događaj Evropske crowdfunding mreže (ECN), koji se svakog meseca održava u drugom gradu i uvek je posvećen crowdfunding trendovima. Ovi događaji namenjeni su okupljanju stručnjaka iz različitih oblasti (crowdfunding-a, blockchain tehnologija, berzanskih poslova, prava itd.) sa ciljem da se diskutuje o promenama i napretku u oblasti grupnog finansiranja. Tema beogradskog CrowdTuesday-a bila je veza između blockchain tehnologije i crowdfunding-a i postavljeno je pitanje: Da li je blockchain karika koja nedostaje da bi crowdfunding postao konvencionalni način finansiranja?\nDogađaj su otvorile Christin Friedrich, direktorka radne grupe za blockchain u okviru Evropske crowdfunding mreže i Dr Conny Weber, viša analitičarka u Evropskoj crowdfunding mreži. U svojim izlaganjima iskazale su poverenje u svetlu budućnost blockchain-a i crowdfunding-a, najavile CrowdCamp u Berlinu u junu ove godine koji će biti posvećen upravo ovoj temi i podelile informacije o radnoj grupi Evropske crowdfunding mreže koja je formirana radi istraživanja koje treba da doprinese boljem korišćenju blockchain tehnologije za crowdfunding, a u čiji rad su uključeni i pojedinci iz Srbije.\nSiniša Krneta, direktor Beogradske berze, govorio je o investicijskom crowdfunding-u kod nas i o razlozima zbog kojih je Beogradska berza pre dve godine pokušala da pokrene prvu platformu za investicijski crowdfunding. Krneta smatra da je budućnost blockchain tehnologije svetla, da može da dovede do formiranja prve platforme za investicijski crowdfunding u Srbiji, ali da je za to potrebna promena pravne regulative u Srbiji.\nThomas Kulnigg iz advokatske kancelarije Schoenherr iz Austrije predstavio je studiju slučaja: Digitalizacija akcija akcionarskog društva i omogućavanje upravljanja registrovanim akcijama putem blockchain tehnologije. Thomas je pričao o tome da li je moguće digitalizovati akcije i na koji način su oni to uspeli sa platformom Conda AD u Austriji, koliko je teško tokenizaciju regulisati pravno i da postojeća rešenja nije još uvek moguće sistemski primeniti, iako bi digitalizacija akcija i prelazak na tokene bio brži i lakši način razmene dobara.\nVladica Jovanović, u ime Brodoto agencije i inicijative Crowdfunding.rs koju zajedno sprovode Nemačko-srpska inicijativa za održiv rast i zapošljavanje i Brodoto agencija, pričala je o trenutnom stanju na „terenu” tj. kako stvari izgledaju u praksi. Trenutni obim novca koji se dobija kroz crowdfunding je ohrabrujuć, ali nedovoljan da pokaže pravi potencijal crowdfunding-a kao izvora finansiranja u Srbiji. Za razvoj crowdfunding-a u Srbiji potrebno je prilagoditi postojeći zakonski okvir i olakšati svim autorima kampanja procese i administraciju koja prati svaku kampanju - a koji poskupljuju ceo proces i čine crowdfunding manje privlačnim od drugih izvora finansiranja. U svom obraćanju, Jovanović je izdvojila da ključni potencijal crowdfunding-a u Srbiji leži u mogućnostima korišćenja crowdfunding-a za prikupljanje osnovnog kapitala za razvoj ne samo socijalnih preduzeća i start-upova u Srbiji, već i za mala i srednja preduzeća koja bi u mnogo većoj meri mogla da koriste crowdfunding zasnovan na investicijama ili pozajmicama.\nNakon uvodnih govora usledio je panel na temu zakonskog okvira za crowdfunding, na kome su kao panelisti učestvovali advokati iz vodećih advokatskih kancelarija iz Beograda. U svojoj diskusiji oni su potvrdili da je najzastupljeniji vid crowdfunding-a kod nas nagradni crowdfunding - kada donirate nekome novac za njegovu ideju, projekat ili proizvod, očekuje se da ćete za svoju donaciju dobiti određeni poklon za uzvrat. Problem nastaje upravo ovde: kako oporezovati perk? Sa druge strane, kada crowdfunder-ima stigne novac nakon uspešne kampanje, banke takođe nisu upoznate sa ovim načinom finansiranja, stoga se i tu javlja pitanje kako zavesti uplatu koja je pristigla.\nOpšti zaključak bio je da su potrebne minimalne promene u našem finansijskom sistemu da bi crowdfunding u svojim različitim oblicima bio prepoznat i da se sa nekoliko jednostavnih politika i uredbi mogu obezbediti povoljniji uslovi za vođenje kampanja. Izazovi koji su u vezi s digitalizacijom poslovanja identifikovani su kao oni koje treba prevazići ne samo za uvođenje blockchain tehnologije, već i za crowdfunding kao alternativni način finansiranja.


–\tNOVI PROGRAM DIREKTNIH DAVANJA – 2 | Agsystem.rs\nBanka je dužna da pri dostavljanju podataka o COVID računu u jedinstveni registar tekućih i drugih računa pravnih i fizičkih lica koji vodi Narodna banka Srbije dostavi Narodnoj banci Srbije, u skladu sa odlukom Narodne banke Srbije kojom se uređuju bliži uslovi i način vođenja tog registra, i podatak o tome da je u pitanju poseban račun koji je otvoren radi isplate direktnih davanja u skladu sa Programom.\nIzuzetno, za otvaranje i vođenje računa za isplatu direktnih davanja i COVID računa, kao i za izvršenje platnih transakcija i pružanje drugih usluga u vezi s tim računima, Uprava za trezor i banka ne mogu naplatiti naknadu, niti druge troškove. Narodna banka Srbije ne naplaćuje Upravi za trezor i banci naknade, niti druge troškove za izvršenje platnih transakcija u vezi s tim računima u platnim sistemima čiji je operator.\nBanka gasi COVID račun zbog prestanka programa direktnog davanja u smislu Programa ili gubitka prava na korišćenje direktnog davanja, odnosno ako je otvoren taj račun, a privredni subjekt nije stekao pravo na korišćenje direktnog davanja, a u skladu sa obaveštenjem Poreske uprave.\nProgramom su utvrđeni uslovi za privredne subjekte u privatnom sektoru pod kojima se gubi pravo na korišćenje direktnih davanja.\nPrivredni subjekt u privatnom sektoru gubi pravo na korišćenje direktnih davanja propisanih Programom ukoliko u periodu od 13. februara 2021. godine pa do isteka roka od tri meseca od poslednje isplate direktnih davanja, smanji broj zaposlenih za više od 10% ne računajući zaposlene koji su sa privrednim subjektom u privatnom sektoru zaključili ugovor o radu na određeno vreme pre 13. februara 2021. godine za period koji se završava u periodu od 13. februara 2021. godine do isteka roka od tri meseca od poslednje isplate direktnih davanja.\nIspunjenost uslova za gubitak prava na korišćenje direktnih davanja proverava Poreska uprava svakog poslednjeg dana u mesecu počev od meseca marta 2021. godine zaključno sa 30. septembrom 2021. godine.\nIspunjenost uslova za gubitak prava na korišćenje direktnih davanja može se kontrolisati i nakon 30. septembra 2021. godine u rokovima za zastarelost prava na utvrđivanje i naplatu poreza i sporednih poreskih davanja propisnim zakonom kojim se uređuju poreski postupak i poreska administracija.\nMeđutim, ukoliko privredni subjekt koji je izgubio pravo na direktna davanja ne izvrši povraćaj sredstava na način naveden u prethodnom stavu, povraćaj sredstava će se izvršiti na osnovu rešenja Poreske uprave, shodnom primenom propisa kojima se uređuju poreski postupak i poreska administracija.\nPrivredni subjekti u privatnom sektoru koji se opredele za korišćenje direktnih davanja iz budžeta ne mogu isplaćivati dividende do kraja 2021. godine.\nDakle, privredni subjekti u privatnom sektoru koji isplate dividende počev od 13. februara 2021. godine pa do kraja 2021. godine, nemaju pravo na isplatu direktnih davanja, a u slučaju da im se direktna davanja isplate na njih se shodno primenjuju pravila za gubitak prava na korišćenje direktnih davanja.


Dogovorena saradnja RSBiH i BH Telecoma – Svijet Rukometa\nHome / BiH Rukomet / Premijer liga (M) / Dogovorena saradnja RSBiH i BH Telecoma\nRedakcija 5. Decembra 2019.\tPremijer liga (M) 378 Views\nBH Telekom i u narednom periodu ostaje sponzor rukometne reprezentacije BiH, a biće i sponzor Premijer lige. Ovo je epilog današnjeg razgovora predsjednika Rukometnog saveza BiH Marinka Umičevića i generalnog direktora BH Telekoma Sedina Kahrimana.\nVažeći ugovor ističe 31. decembra tekuće godine, a novi će stupiti na snagu već od 01.januara naredne 2020. godine.\nNema sumnje da je prvi čovjek rukometa u BiH napravio još jednu dobru stvar, a sve za bolje sutra ovog popularnog sporta.\n– Moram istaći da je ovo bio više nego koristan sastanak i želio bih da se zahvalim gospodinu Kahrimanu koji je odlučio da nastavimo saradnju na obostrano zadovoljstvo i drago mi je što ima ovakvih ljudi koji žele da podrže sport. Osim činjenice što će BH Telekom biti sponzor reprezentacije, na moju veliku radost, biće i sponzori Premijer lige, kako za rukometaše tako i za rukometašice.\nIz ovih sredstava biće isplaćivana službena lica (sudije, delegati), a koristiće i za kotizaciju koju su ranije plaćali klubovi. Podršku ćemo imati i kada formiramo žensku A reprezentaciju BiH – istakao je Marinko Umičević koji je napomenuo kako je zadovoljan ovim sastankom kao i činjenicom da je reprezentacija sada korak bliže odlasku na šampionat Evrope.\nPredsjednik Rukometnog saveza BiH zatražio je podršku od gospodina Sedina Kahrimana po pitanju rješavanja novog poreskog broja. Sadašnje rukovodstvo kojeg uspješno vodi Marinko Umičević čini sve napore kako bi se riješio ovaj gorući problem, i nije ono uništilo prethodni Savez već država BiH.\n– Treba nam što prije novi poreski broj i nadam se da ćemo uskoro riješiti ovaj problem – dodao je Umičević.


“POSEBNA ČAST” Vučić: Medvedev u Beogradu na proslavi pobede nad fašizmom | Ekspres.net\nEPA/ALEXANDER ASTAFYEV/RIA NOVOSTI/ GOVERNMENT PRESS SERVICE POOL MANDATORY CREDIT\n“Posebna nam je čast da nas posetite na dan kad obeležavamo 75. godišnjicu oslobođenja Beograda, da zajedno proslavimo dan kada su naši narodi, ujedinjeni u slobodarstvu, porazili zajedničkog neprijatelja”, istakao je predsednik Vučić.\n“Uzajamno poštovanje, razumevanje i poverenje, pruža mi uverenje da i dalje mogu da računam na Vašu podršku u ostvarivanju zajedničkih projekata”, naglasio je predsednik Vučić.\nPredsednik Vučić je, kao rođendanski poklon, premijeru Medvedevu poslao komplet knjiga o srpskom jeziku i književnosti, u prevodu na ruski, iz serije “Radovi o jeziku i književnosti”, u izdanju Filološkog fakulteta u Beogradu.\nTags Aleksandar VučićDmitri Medvedevfasizamrusijasrbija\nDAČIĆ O KOSOVU: Ne znam da igde u svetu postoji dvostruki suverenitet? (VIDEO) DANIJEL FRID: Savez sa Rusijom ne bi bio od pomoći Srbiji i srpskom narodu AP O KONFLIKTU SRBIJE I KOSOVA: Uključenje Rusije može da zakomplikuje rešenje krize VUČIĆ: Nismo priznali Krim jer bi time pucali sebi u nogu


Ministar za rad, zapošljavanje, boračka i socijalna pitanja Zoran Đorđević izjavio je da je u Srbiji do sada formiran 21 lokalni socijalno-ekonomski savet, kao i da će se u narednom periodu još više raditi na jačanju kapaciteta tih saveta.\n"Nismo zadovoljni brojem saveta koji su do sada formirani na lokalnom nivou i zato ćemo intenzivirati održavanje sednica socijalno-ekonomskih saveta i pokušati da to činimo i na lokalnom nivou", rekao je on.\n"Verujem da ćemo uspeti da medijski promovišemo razlog zbog kog treba da postoje ti saveti. Njihov rad na lokalnom nivou bi mogao da pruži najbolje inpute o tome šta mi na Socijalno-ekonomskom savetu na republičkom nivou treba da radimo", rekao je Đorđević.\nZamenik predsednika Unije poslodavaca Srbije Ivan Kovačević ukazao je da se život u Srbiji ne odvija samo na centralnom nivou, već da se mnoge važne odluke donose na lokalnom.\nPrema njegovim rečima, decentralizacija treba da doprinese da se u svim gradovima u Srbiji bolje živi.


Nastavljena kampanja o doniranju organa MediGroup deo..\nNastavljena kampanja o doniranju organa MediGroup deo podrške „Produži život“\nSa tri donora na milion stanovnika na samom smo dnu evropske liste. Detaljno i transparentno informisanje javnosti je ključno za povećanje broja donorskih kartica, a još je važnija promena svesti ljudi i razbijanje predrasuda o tom plemenitom činu.\nPodrška zdravstvenih radnika u privatnom sektoru veoma je važna“, poručeno je na predavanju koje su predstavnici Ministarstva zdravlja i Hemofarm Fondacije održali zaposlenima u Opštoj bolnici MediGroup, članici istoimenog najvećeg privatnog zdravstvenog centra u Srbiji.\nMirjana Laušević, koordinator za transplantaciju pri KCS–u rekla je da su predavanja i stalna diskusija o donorstvu najbolji način za popravljanje statistike.\n„Samo njih 10 odsto na listama za čekanje doživi transplantaciju. Neophodno je aktivno učešće građana jer samo jačanje solidarnosti svih nas vodi povećanju broja donora. Donatorske kartice jesu važne ali je mnogo važnije da budemo svesni važnosti ove teme. Nova zakonska rešenja koja predlažu pretpostavljenu saglasnost doniranja organa svakako su korak ka boljem razumevanju suštine donorstva.“ istakla je dr Mirjana Laušević, koordinator za transplantaciju pri KCS-u.\nIvana Vulić, direktorka marketinga MediGroup napomenula je da zdravstveni radnici imaju još veću odgovornost u širenju poruke o dragocenosti života i doniranju organa. “U svom radu svakodnevno dobijamo manje ili veće bitke, ali je produžetak života pobeda u najvećoj od svih. Zato je MediGroup dao podršku ovoj kampanji jer smo svi na istoj strani, u borbi za humanije društvo“, rekla je Ivana Vulić direktorka marketinga MediGroup.\nSvoje iskustvo o lečenju, transplantaciji i kvalitetu života sa novim organom podelila je i Sandra Stojanović, aktivista Udruženja transplatiranih pacijenata.\nHemofarm Fondacija, kao partner Ministarstva zdravlja, poslednjih meseci intenzivno sprovodi kampanju podizanja svesti ljudi i razbijanja predrasuda o doniranju i transplantaciji organa. „Dva donora na milion stanovnika u Srbiji jeste malo ali napominjem da nije broj kartica sam po sebi cilj. Nama je važnije da ljudi među sobom, u krugu porodice i prijatelja, pričaju o doniranju i da izgrade pozitivan stav o toj temi. Svesni smo da je reč o dugoročnom poslu, ali je cilj vredan toga,“ rekla je Suzana Đorđević, direktorka Hemofarm Fondacije.\nKampanja „Produži život“ ulazi u novu fazu podrškom filmu koji govori o prvom slučaju transplantacije koštane srži u svetu, o čemu će biti reči i tokom ovogodišnjeg FESTA.


Osnovni ciljevi Savetovanja su da mladi saznaju kako da povećaju efikasnost u proizvodnji, uvedu inovacije, budu informisani o novim tržišnim prilikama.\nSavetovanje se sastoji iz dva dela. Tokom prvog dela, mladih poljoprivrednici i agronomi će kroz predavanja i radionice koje će držati stručnjaci iz poljoprivrednog sektora Srbije saznati o aktuelnostima, mogućnostima i inovacijama u poljoprivrednom poslovanju. Drugi deo Savetovanja rezervisan je za predstavljanje kompanija. Na ovom događaju mladi poljoprivrednici i agronomi moći će da se sretnu sasa predstavnicima kompanija i da saznaju više o njihovom poslovanju i uspehu.\nOvu manifestaciju organizuje Mreža mladih poljoprivrednika Srbije u saradnji sa Ministarstvom poljoprivrede, šumarstva i vodoprivrede i Poljoprivrednim fakultetom u Beogradu.\nOvaj tekst je deo projekta „AKTUELNOSTI IZ LOKALNIH SAMOUPRAVA“sufinansiran sredstvima grada Čajetine za sufinansiranje projekata proizvodnje medijskih sadržaja iz oblasti javnog informisanja u 2018.godini.


MyCity » IT dešavanja u svetu » Google menja politiku\nPoslao: 30 Jun 2010 20:01\nKako se približilo vreme za obnovu licence za rad u Kini, Google se suočio sa problemom opstanka svog poslovanja u toj zemlji.\nRanije ove godine, zbog zahteva kineskih vlasti da cenzuriše pretragu, Google se dosetio i napravio redirekciju na svoju Hong Kong stranu, te tako izbegao cenzuru, ali i zaobišao kršenje zakona te zemlje.\nMeđutim, svestan da se zbog takve politike može desiti da ne dobije produženje ICP licence, Google se odlučio da promeni taktiku.\nTako da umesto da, kao do sada, automatski redirektuje sve pocetioce na google.com.hk, Google će manji deo posetilaca usmeriti na google.cn naslovnu stranu, gde će oni moći da koriste Google.cn servise koji ne zahtevaju filtriranje, kao što je Google Translate, ali se na naslovnoj strani nalazi i link ka hongkonškoj strani, gde će moći da obavljaju pretragu.\nNa zvaničnom blogu navodi se da će u narednih par dana, svi kineski korisnici biti prebačeni na "novu" kinesku naslovnu stranu Googlea.\nIzvor i nastavak: http://www.b92.net/tehnopolis/internet.php?nav_id=442053&fs=1


Optužnica protiv Milana Markovića zbog ratnog zločina nad Bošnjacima u Sokocu – Informer\nOkružno tužilaštvo u Istočnom Sarajevu podiglo je optužnicu protiv Milana Markovića zbog osnovane sumnje da je počinio ratni zločin protiv bošnjačkih civila na području općine Sokolac od juna 1992. do marta 1993. godine.\nMarković se stavlja na teret da je u vrijeme oružanih sukoba u BiH, kao pripadnik Vojske Republike Srpske, na području opštine Sokolac učestvovao u fizičkom i psihičkom zlostavljanju više osoba bošnjačke nacionalnosti koja su bila protivzakonito zatvarane u prostorijama Stanice javne bezbjednosti Sokolac, te u osnovnim školama u Sokocu i mjestu Čavarine.\nOptužnica je upućena Okružnom sudu u Istočnom Sarajevu na potvrđivanje.\nZa Markovića je Okružno tužilaštvo, kako je saopćeno, predložilo određivenje mjere zabrane napuštanja boravišta i obavezu sedmičnog javljanja nadležnoj instituciji.\nOvo je druga optužnica za ratni zločin protiv čovječnosti i međunarodnog prava koju je za pet mjeseci ove godine podiglo Okružno tužilaštvo u Istočnom Sarajevu.\nU martu ove godine Okružno tužilaštvo u Istočnom Sarajevu podiglo je optužnicu protiv Milivoja Ašonje i Ilije Đerića, osumnjičenih da su u aprilu 1994. godine na području općine Rogatica fizički zlostavljali dva bošnjačka civila koja su nezakonito lišena slobode.\nTagsistočono sarajevo optuznica sokolac\nPoljaci hoće marihuanu


Narodno pozorište obnovilo Ugovor o sponzorstvu sa kompanijom Hyundai Srbija - Vesti - Narodno pozorište u Beogradu\nNarodno pozorište obnovilo Ugovor o sponzorstvu sa kompanijom Hyundai Srbija\nNarodno pozorište u Beogradu obnovilo je u petak 10. novembra Ugovor o sponzorstvu sa kompanijom Hyundai Srbija d.o.o, ovlašćenim distributerom Hyundai automobila za Srbiju.\nUgovor, koji su potpisali upravnik Narodnog pozorišta u Beogradu Dejan Savić i direktor te ugledne kompanije, gospodin Slavc Habič, obnovljen je na narednih godinu dana.\nU okviru te saradnje, Nacionalnom teatru je na korišćenje ustupljen automobil marke Hyundai Elantra, a ključeve od kola, Habič je uručio Saviću na prigodnoj svečanosti, održanoj na Velikoj sceni.\nCeremoniji su prisustvovali zamenik upravnik Narodnog pozorišta Aleksandar Stamatović i direktor marketinga Hyundai Srbija Anđelka Brzulja.\nNarodno pozorište započelo je saradnju sa Hyundai Srbija, ovlašćenim distributerom za Hyundai vozila u našoj zemlji, u novembru 2015. godine.\nNa taj način, Nacionalni teatar je zahvaljujući svom ugledu i statusu jedne od vodećih ustanova kulture u Srbiji, nastavio da uz pomoć svojih poslovnih prijatelja, održava sopstveni vozni park bez naknadnih troškova iz budžeta.\nU međuvremenu, u martu 2016. godine, na Velikoj sceni Narodnog pozorišta održana je svečanost povodom 25 godina Hyundai brenda na tržištu Srbije, kojoj su prisustvovali ambasadori Republike Koreje kao i ambasadori zemalja bivše Jugoslavije.\nGostima su se predstavili eminentni muzičari sa prostora bivše Jugoslavije u kojoj se Hyundai prvi put pojavio 1991. godine - Vlado Kreslin, Vlatko Stefanovski, Neno Belan, Damir Imamović, Bilja Krstić i specijalni gost večeri, priznati glumac Rade Šerbedžija.\nPoznato je da Hyundai Motor Company, koji je već dugo među šest najvećih svetskih proizvođača vozila, podržava na globalnom nivou institucije kulture, a Hyundai Srbija, u okviru toga, nastavlja da prati taj trend.


petak, 16 april 2021 03:55\nOsobe koje su primile "Fajzerovu" vakcinu protiv virusa korona, verovatno će morati da prime i treću dozu u roku od 12 meseci od prijema druge.\nTo je rekao generalni direktor te kompanije Albert Burla.\nBurla je istakao i da postoji mogućnost da će vakcinacija protiv virusa korona jednom dozom biti neophodna na godišnjem nivou, prenose agencije.\n"Izuzetno je važno smanjiti broj ljudi koji mogu biti podložni virusu", rekao je Burla za CNBC.\n"Fajzer" i "Biontek" početkom aprila saopštili su da je njihova vakcina delotvorna protiv različitih sojeva virusa i da zaštita traje najmanje šest meseci nakon druge doze.\nPREPORUKA ZA VAS « OVO JE BOJKOT: Ljudi u kafićima ne nose maske Skupštinski odbor pokrenuo proces promene Ustava »


Dejan Ilić - Peščanik - Page 15 of 29\n„Uvozili smo Albance“\nDejan Ilić 18/11/2017\nOvako Vučić đacima škole u Aranđelovcu, koja je ovih dana u centru pažnje zbog vršnjačkog nasilja: „Za izgradnju puta Levosoje-Srpska kuća uvozili smo Albance da nam rade, jer nismo imali svoje“.\nVučić i Erdogan, to su srca dva…\nDejan Ilić 11/10/2017\nTurski diktator u poseti srpskom autoritarcu – tako bi mogla da glasi vest o poseti predsednika Turske predsedniku Srbije. I to bi otprilike bilo sve što se o poseti Erdogana Vučiću može reći.\nDejan Ilić 15/09/2017\nDejan Ilić 12/09/2017\nVest glasi: „Predsednik Vučić obratiće se večeras javnosti u 20 časova iz Predsedništva Srbije“. Prava vest bi zapravo bila da jedan dan nećemo u medijima videti Vučića: to bi bila izvanredna okolnost.\nDejan Ilić 07/09/2017\nAleksandar Vučić je kao predsednik republike obećao 5 i po miliona evra za škole i vrtiće u Republici Srpskoj i rekao da „ne bi imao ništa protiv“ da BiH gradi vrtiće i škole u Novom Pazaru, Sjenici i Tutinu.\nKratak odgovor Mijatu Lakićeviću\nDejan Ilić 12/08/2017\nSve što je o konkurenciji i Ikei rekao Lakićević meni nije sporno. Nejasno je ipak da li iz dolaska Ikee Lakićević, kao i predsednik, zaključuje da je Srbija „normalna i moderna“.


Kavalirsi su noćna mora Reptorsa, Toronto je postao “Lebronto” – BiGportal.ba\nKavalirsi su noćna mora Reptorsa, Toronto je postao “Lebronto”\nKlivlend Kavalirsi su i drugi put pobedili Toronto Reptorse 128:110 u Er Kanada centru i poveli sa 2-0 u polufinalnoj seriji istočne konferencije.\nDžejms je u osmoj uzastopnoj pobedi nad Toronto Reptorsima i petoj na njihovom terenu doprineo sa još osam skokova, pa je u šali Toronto postao “Lebronto”.\nReptorsi se nekako uvek i prethodnih sezona posle odličnog regularnog dela “izgube” u plej-ofu. Ove sezone su sa 59 pobeda postavili rekord franšize i otišli sa prvog mesta u plej-of, dok su se Kavalirsi propisno namučili sa Indijana Pejsersima u prvom kolu.\nIako su i po broju pobeda kod kuće držali rekord sa Hjustonom (34-7) to nije pomoglo da se u drugoj utakmici suprotstave Džejmsu i ekipi, premda su tokom prvog poluvremena imali i +9 (54:45).\nKavsi su tada prelomili meč u svoju korist i u četvrtoj četvrtini “oduvali” Toronto do maksimalnih +23, pa su Reptorsi još jednom prokockali prednost domaćeg pre odlaska u Ohajo u kome se serija nastavlja u subotu.


Italijanski zvaničnici podržali francuske „Žute prsluke“ - Sputnjik Srbija\n00:37 04 Decembar 2020\n17:38 07.01.2019 Preuzmite kraći link\n„’Žuti prsluci‘, ne posustajte“, napisao je Di Majo na blogu pokreta Pet zvezdica, prenela je agencija Ansa.\n„Pokret Pet zvezdica je spreman da vam pruži potrebnu podršku. Kao i vi, i mi snažno osuđujemo one koji su izazvali nasilje na protestima, ali dobro znamo da je vaš pokret miroljubiv“, naveo je Di Majo.\nPodršku „Žutim prslucima“ je pružio i italijanski ministar unutrašnjih poslova Mateo Salvini, ali je dodao da apsolutno osuđuje svako nasilje, preneo je Tanjug.\n„Podržavam pristojne građane koji protestuju zbog predsednika koji vlada protiv svog naroda, ali apsolutno i odlučno osuđujem svaku epizodu nasilja koja nikome nije potrebno“, naveo je Salvini.


Srbija bi do kraja juna i završetka rumunskog predsjedavanja EU možda mogla da otvori samo jedno pregovaračko poglavlje, pišu "Večenje novosti".\nKako piše taj list, pozivajući se na neimenovane diplomatske izvore u Briselu, to bi trebalo da bude poglavlje 9, koje se odnosi na finansijske usluge, ali, kako navodi beogradski dnevnik, ni oko njega nije postignuta konačna saglasnost među državama članicama.\nList navodi da, takođe, postoji opcija da Beograd narednih nedelja ne otvori nijedno poglavlje, odnosno da se u junu uopšte i ne zakaže međuvladina konferencija Srbije i EU.\nList dodaje i da se ovakav "hladan tuš" za evropske integracije Srbije već duže vremena nezvanično nagovještava iz Brisela, kako zbog unutrašnjih problema unutar same EU, tako i zbog pokušaja da se izvrši dodatni pritisak na Beograd u procesu rješavanja kosovskog pitanja.\nUsporen ritam evropskih integracija Srbije posebno diktiraju pojedine države članice, poput Hrvatske, ali i podozrenje pokazuju i baltičkih zemalja kojima smetaju bliski odnosi Beograda i Moskve, dodaju "Novosti".


Sve što treba da znate o rangu, pretragama i vidljivosti | Booking.com for Partners\nTo zauzvrat povećava vaše šanse da ćete privući goste koji zaista žele da rezervišu vrstu smeštaja koju izdajete. Međutim, možemo da prikažemo samo ograničen broj objekata, što znači da je rang uvek relativan. Ako se jedan objekat pomeri na više mesto, drugi objekat mora da se spusti.\nPozicija vašeg objekta u rezultatima pretrage zavisi od vaših rezultata, rezultata sličnih objekata i promenjive potražnje na vašem tržištu. Ponašanje gostiju takođe utiče na određivanje ranga zato što vaš objekat može da se prikazuje više ili niže u rezultatima u zavisnosti od filtera ili načina sortiranja opcija koje gosti koriste.\nDa li postoji alatka koja će mi pomoći da razumem vidljivost svog objekta na Booking.com veb sajtu?\nU svom ekstranetu možete da pronađete pregled "Rang na stranici" gde se prati uspeh vašeg objekta u svakoj fazi pretrage koju obavlja gost. Alatka se redovno ažurira kako bi vam se prikazivali sledeći rezultati:\nPopularnost: koliko je puta vaš objekat prikazan u rezultatima pretrage u odnosu na ukupan broj smeštajnih objekata u vašem gradu.\nBroj primljenih rezervacija presudan je za određivanje ranga zato što je konverzija, odnosno broj gostiju koji posle pretrage rezervišu smeštaj, glavni pokazatelj uspeha vašeg objekta na našem veb sajtu. Zbog toga su naši algoritmi za određivanje ranga optimizovani za konverziju.\nKonverzija nam pomaže i da predvidimo šanse za nove rezervacije u vašem objektu. Ako gost koji pretražuje uz određene preferencije rezerviše smeštaj u vašem objektu, to znači da će se vaš objekat svideti gostima sličnog profila, što utiče na rang vašeg objekta.\nSvoju stopu konverzije možete da izračunate tako što ćete podeliti ukupan broj pregleda stranice objekta u određenom periodu sa ukupnim brojem ostvarenih rezervacija u istom periodu.\nDa biste se pojavljivali u rezultatima pretrage, vaš objekat mora da bude dostupan na dane koje gosti pretražuju. Ako na te dane ne ponudite raspoložive jedinice, nećete se pojavljivati u rezultatima jer gosti neće moći da rezervišu boravak u vašem objektu.\nBroj primljenih rezervacija utiče na sveukupan uspeh, što zauzvrat utiče na rang. Ako želite da budete sigurni da se vaš objekat pojavljuje u rezultatima pretrage, savetujemo vam da svoj Booking.com kalendar redovno ažurirate i dodajete tačne informacije.\nVreme potrebno za čitanje: 1,5 minuta Ističemo: Booking.com će sada ponuditi više načina da vas gosti pronađu putem optimizovanog iskustva pretrage koje ima za cilj da privuče i...\nPregled vidljivosti se nalazi u okviru kartice „Analitika“ u ekstranetu i sadrži relevantne podatke na osnovu kojih možete da pratite i poboljšate vidljivost objekta u rezultatima...


Mihajlo Pupin skrojio Kraljevinu SHS\nMihajlo Pupin skrojio Kraljevinu SHS\nNajveće zasluge za iscrtavanje granica novostvorene Kraljevine Srba, Hrvata i Slovenaca na mirovnoj konferenciji u Parizu 1919. godine pripadaju – naučniku Mihajlu Pupinu.\nBez njegovog autoriteta i diplomatske veštine nova država na Balkanu ostala bi bez gotovo cele jadranske obale, Banata, Baranje i Međumurja, kao i Makedonije koja je trebalo da se podeli nauštrb Srbije. Veliko je pitanje i da li bi Bled i Triglav danas bili u sastavu Slovenije.\nSrpska delegacija u Parizu imala je težak zadatak – da za čojanim stolom odbrani pobedu stečenu na bojištu. Zahvaljujući ugledu koji je u SAD i kod predsednika Vudroa Vilsona uživao veliki naučnik, nova južnoslovenska kraljevina dobila je podršku ove zemlje i izvojevala veliku diplomatsku pobedu. Da se to nije dogodilo, veliki delovi današnjih teritorija Srbije, Hrvatske, Slovenije ili Makedonije bili bi pripojeni Rumuniji, Bugarskoj, Austriji, Italiji.\nEpizoda sa pariske konferencije, koja je i formalno prekrojila Evropu, samo je jedna od političkih bitaka koje je vodio Mihajlo Pupin.\nDiplomatske misije, koje su dosad bile u senci isticanja njegovih naučnih zasluga, istražio je i smestio u korice knjige pod naslovom „Zvono slobode“ publicista Željko Šajn. Monografija, koja će biti uskoro promovisana na velikoj svečanosti u beogradskom Narodnom pozorištu, baca novo svetlo na Pupinovu ulogu u velikim istorijskim dešavanjima.\n– Kao dokazani patriota i čovek koji je u svakoj prilici isticao svoje srpsko poreklo, Pupin nije štedeo uticaj kada god je trebalo pomoći svom narodu – kaže Šajn.\n– Tome je naruku išlo to što je njegov ugled u SAD bio izuzetno veliki. Uživao je veliko poštovanje Bele kuće i Stejt departmenta, posebno predsednika Vilsona. To je bilo presudno za donošenje niz odluka koje su išle u prilog Srbiji.\nŠajn podseća da je Pupin bio generalni konzul Srbije u SAD. Tokom Prvog svetskog rata bio je garant niza vojnih misija tokom kupovine oružja i vojne opreme u Americi. Kod američkih i drugih trgovaca založio je čak i svu svoju ličnu imovinu kao garanciju da će Srbija, koja je bila u egzilu u Grčkoj, isplatiti njihove račune. Na njegovu inicijativu Vilson je 1918. godine potpisao Proglas srpskom narodu, u čiju čast je na Beloj kući istaknuta srpska zastava.\n– Veliki naučnik u mladosti je gajio revolucionarne ideje, ali je odmah po dolasku u Ameriku shvatio da jedino znanje, ugled i diplomatija mogu da donesu uspeh i pojedincu i državi – jedna je od teza Šajnove knjige.\nVeliki naučnik celog života je bio ponosan na pripadnost srpskom narodu i američkoj državi. Osim za Srbiju, velike su njegove zasluge i za SAD. Tome u prilog svedoči i činjenica da je više puta imenovan u odbore Bele kuće čiji je zadatak bio razvoj ove zemlje. On je bio jedan od inicijatora osnivanja državne agencije koja je preteča današnje NASA.\nZASLUGE BEZ PRIZNANjA\nMIihajlo Pupin je bio pravi sin srpskog naroda koji je dao ogroman doprinos zemlji čije državljanstvo nikada nije imao. Željko Šajn zato poziva na ispravljanje ovog istorijskog apsurda.\n– Narodna skupština bi trebalo da donese deklaraciju kojom bi se Pupin, zbog svega što je učinio, proglasio za zaslužnog građanina – kaže Šajn.


Novak: Ne pričam o trofeju, ali to je moj cilj | Glas javnosti\nponedeljak 28. maj 2012.\nPočetna > Sport > Novak: Ne pričam o trofeju, ali to je moj cilj\nNovak: Ne pričam o trofeju, ali to je moj cilj\nPARIZ - Srpski teniser Novak Đoković izjavio je posle plasmana u drugo kolo Rolan Garaosa, da nije loše što oseća pritisak da mora da pobedi. Đoković je pobedio Potita Staraćea iz Italija sa 3:0 i tako uspešno startovao na jedinom gren slem turniru na kojem nije osvojio titulu.\n"Pritisak je uvek prisutan. To može da bude dobro, da bude izazov. Ukoliko osećaš pritisak to znači da radiš ono što je ispravno", rekao je Đoković.\nTroicki, Jelena prošli, Bojana ubedljivo poražena\nViktor Troicki plasirao se u drugo kolo Rolan Garosa pošto je savladao Tomaza Belucija iz Brazila sa 3:2 (4:6, 6:3, 5:7, 6:3, 6:2). Meč je trajao tri sata i 50 minuta. Jelena Janković se plasirala u drugo kolo posle pobede nad Patrisijom Majr-Ahlajtner iz Austrije sa 2:1 u setovima (1:6, 6:1, 7:5)., dok je Bojana Jovanovski završila je učešće već u prvom kolu jer je izgubila od Poljakinje Agnješke Radvanjske sa 2:0 (6:1, 6:0).\nOn je pobedio prošle godine na Vimbldonu, Otvorenom prvenstvu SAD, a ove godine je na Otvorenom prvenstvu Australije osvojio treću titulu. Nedostaje mu titula na Rolan Garosu, ali je još veći izazov da osvoji za redom četiri titule na različtim turnirima.\n"To mi ne stvara dodatan pritisak. Zaista mislim da je to izazov. Ići ću korak po korak. Sada je stvarno rano da govorimo da li ću eventualno osvojiti trofej, mada je to definitivno moj glavni cilj", rekao je Đoković, koji je prošle godine izgubio od Rodžera Federera u polufinalu.\nU meču sa Staraćeom imao je problema samo u prvom setu.\n"Na startu... Još sam se trudio da nađem svoj ritam, a iskreno on je igrao veoma dobro. Sada kada je meč završen, možda nije loše za mene što sam imao težak prvi set", rekao je Đoković.\nTeniser Srbije će u narednom kolu igrati sa Blažom Kavčičem iz Slovenije, 99. na ATP listi.\nAna hoće da se vrati na vrh\nUhapšen kapiten Lacija Stefana Maurija\nMiha oterao Ljajića, nije pevao Bože pravde\nZvezda bira rukovodstvo\nSan Antonio poveo protiv Oklahome


Predstavljene ekonomske mere podrške privredi tokom epidemije - Film in Serbia\n• Predstavljene ekonomske mere podrške privredi tokom epidemije\nPredstavljene ekonomske mere podrške privredi tokom epidemije\nMinistarstvo finansija Republike Srbije je 31. marta predstavilo paket mera za podršku privredi, čija ukupna vrednost iznosi 5.1 milijardi evra. U pitanju su mere iz oblasti poreske politike, očuvanja likvidnosti privrede, direktne podrške privredi i pomoći svim punoletnim građanima. Usvajanje seta dokumenata koji će omogućiti realizaciju mera i dati odgovore na pitanja koja su se javila vezana za njihovu primenu, očekuje se u prvoj polovini aprila. One bi trebalo da budu primenjene i na sve firme i preduzetnike u audio-vizuelnom sektoru, pa se očekuje da ovo bude jedan od načina na koji će država pomoći i očuvanje filmske industrije. Naš član, Crowe RS napravio je pregled svih mera koje će biti usvojene i možete ih pogledati u nastavku teksta.\nKada je u pitanju poreska politika, mere koje će biti usvojene su:\nOdloženo plaćanje poreza i doprinosa na zaradu za privatni sektor tokom trajanja vanrednog stanja – sa otplatom ovih obaveza otpočeće se najranije od 2021. godine uz mogućnost otplate na 24 mesečne rate;\nOdloženo plaćanje akontacija poreza na dobit u drugom kvartalu 2020. godine;\nDavaoci donacija su oslobođeni obaveze plaćanja PDV-a.\nU pogledu direktne pomoći privatnom sektoru, predviđena je pomoć preduzetnicima, mikro, malim i srednjim pravnim licima i to u vidu uplata pomoći u visini minimalne zarade, dok pomoć predviđena za velika pravna lica iznosi 50% neto minimalne zarade za zaposlene kojima je rešenjem utvrđen prestanak rada.\nMere za očuvanje likvidnosti privrede biće realizovane kroz:\nProgram podrške privredi preko Fonda za razvoj (ovo se odnosi na preduzetnike, mikro, mala i srednja pravna lica) – predviđena su sredstva u iznosu od 200 miliona evra;\nGarantnu šemu za podršku privredi i to za kredite za održavanje likvidnosti i obrtnih sredstava za preduzetnike, mikro, mala i srednja pravna lica. Ovaj vid podrške biće realizovan preko komercijalnih banaka, a ukupna vrednost garantne šeme je oko 240 milijardi dinara.\nKao mera podrške velikim pravnim licima pomenuto je uređenje regulative u vezi sa korporativnim obveznicima, kao jednom od načina finansiranja privrednih subjekata. Cilj ove mere jeste da se velikim pravnim licima omogući zaduživanje po povoljnijim uslovima. Dodatno, u javnosti se kao jedna od mera pominje i moratorijum na isplatu dividendi, ali nije poznato na koji način će ona biti primenjena.\nPrivredni subjekti koji su tokom trajanja vanrednog stanja umanjili broj zaposlenih za više od 10% (ne računajući zaposlene na određeno vreme kojima ugovor ističe tokom vanrednog stanja) i koji su privremeno prekinuli poslovanje pre proglašenja vanrednog stanja 15. marta neće moći da računaju na mere podrške.


Stefanović o Jankoviću | N1 Srbija\nStefanović: Janković treba da odgovara za lažne optužbe\nČlan Predsedništva Srpske napredne stranke Nebojša Stefanović izjavio je danas da Saša Janković treba da odgovara zbog toga što je lažno obaveštavao javnost u rezultatima izbora.\nTvrdnje Saše Jankovića ne počivaju na dokazima, rekao je Stefanović na konferenciji za novinare ističući da je on hteo da falsifikuje izbornu volju građana.\nStefanović navodi da to krivično delo i da se nada da će nadležne institucije reagovati.\nOn je naveo i da je Jankovićev tim tvrdio da ima mnogo više glasova u kutijama za Aleksandra Vučića nego što zaista ima a da je brojanje u RIK-u pokazalo da je sve bilo u redu, da su svi članovi biračkih odbora potpisali zapisnike a da je članova iz opozicije bilo više nego vlasti.\nSPS: Janković želi da sruši vlast\nSPS ocenjuje da Saša Janković "želi makedonski scenario, nestabilnost i rušenje vlasti bez obzira na izborne rezultate". "Zato njemu ni milion i po glasova manje od Vučića nije dovoljno da prizna poraz. Nije prvi put da na političkoj sceni imamo umišljene političare, isto tako je poznato da su svi doživeli fijasko, što će se i sada desiti", ocenili su socijlalisti.\n"Janković je lažno obaveštavao javnost i za to treba da odgovara", ističe Stefanović uz opasku da je Janković "danas pokazao i kakav bi dikatator bio kada bi došao na vlast".\nPrema njegovim rečima, u Srbiji nije video takav medijski mrak kakav sprovodi Saša Janković.\n"On deli novinare na podobne i nepodobne, neće da odgovara na pitanja koja mu se ne sviđaju. To nije demokratija", naglašava on izražavajući nadu da će novinarska udruženja reagovati.\nOn je dodao da se nada da će povodom toga reagovati i novinarska udruženja.\n"Ta bahatost, da on novinarima neće da odgovara na pitanja, je najgori medijski mrak u Srbiji. Zamislite da Aleksandar Vučić odabere da nekim medijima na konferenciji za novinare neće da odgovara na pitanja. Na šta bi to ličilo?", rekao je on.\n"Nadam se da će nadležni organi reagovati na takvu vrstu izmišljenje informacije jer je to uznemiravanje građana", rekao je Stefanović vraćajući se na Jankovićeve tvrdnje povodom izbornih rezultata.\nRepublička izborna komisija je ranije, ponovnim brojanjem, utvrdila da je na biračkim mestima 27 i 85 u Novom Pazaru Vučiću u biračkom materijalu pripisano četiri glasa više nego što je dobio glasačkih listića.\nFunkcioner SNS je podsetio da se Janković kandidovao da bude predsednik svih građana i novinara, navodeći da neko ko želi da predstavlja sve građane mora da odgovara na svako pitanje.\n"To je demokratska razmena. Neko pita a neko odgovara, kao što to radi Aleksandar Vučić", rekao je on.\n"Čestitam na najavi formiranja partije"\nStefanović je čestitao Jankoviću na, kako je naveo, najavi formiranja partije. On je ponovio da je Vučić na predsedničkim izborima ubedljivo pobedio druge predsedničke kandidate sa 56 odsto glasova i kazao da bi bilo ljudski da je Janković čestitao tu pobedu Vučiću.\n"Izborna volja građana mora da se poštuje. Nismo dugo gubili izbore ali kada jesmo, umeli smo da čestitamo", rekao je on i dodao da je Janković "jedini koji je brutalno zloupotrebljavao funkciju zaštitnika građana više od godinu i po dana vodeći kampanju".\nUpitan u kojoj funkciji nastupa na konferenciji za novinare, Stefanović je rekao da govori kao član Predsedništva SNS.\n"Radim kao ministar mnogo, mnogo duže od osam časova dnevno. Dođite u SIV (Palata Srbije) gde je moje radno mesto da proverite. Formalno, po zakonu, imamo pravo da 15-20 minuta odsustvujem sa posla, koliko će trajati konferencija za novinare", rekao je Stefanović.\n"Demonstranti krše zakon"\nGovoreći o građanskim protestima, Stefanović je rekao da je jasno da su protesti politički organizovani i motivisani i dodao da se nada da neće biti nikakvog nasilja na njima.\n"Nekome smeta što nema policije na protestima, čini mi se da neki kukaju zbog toga svakog dana, da bi se sukobili sa njima i rekli da su žrtve", rekao je on i dodao da je na ulicama tokom protesta minimalan broj policajaca.\nOn je kazao da građani koji protestuju krše zakon zato što ne prijavljuju skupove, čime nanose štetu ostalim građanima Srbije.\nStefanović je dodao da nema informacije da se sprema nasilje tokom protesta i dodao da se nada da ga neće ni biti.\nTagovi: SNS , predsednički izbori 2017 , Nebojša Stefanović , Protest protiv diktature\nNeka odgovara, ali istog dana i na istom mestu sa onima koju su ga meseci, apsolutno bez dokaza, nazivali ubicom, plaćenikom, lažnim zaštitinikom itd. Sva krivica Saše Jankovića jeste u tome što je tražio istinu u vezi pada helikoptera, rušenja u Savamali i osudi protivustavnog smanjenja penzija. A to samo može da mu služi na ponos!\nKad će da odgovara Martinović?\nSasa Jankovic je veci legalista nego Kostunica zastitnik ustava ,preambule tako da on je samo jedan prikriveni nacionalista tezak manipulator ,lazov ,koji se lrije iz nekakve gradjanske Srbije a zapravo gradjanska ideologija u Srbiju je cista lazi nema gradjanske Srbije nije imalo nikada ,sve dok Srbija ne menja ustav gde ce suveren biti gradjanin a ne srbin i ne drzava srpskog naroda i dok jasno i javno stranke koje se qurce da su proevropske progradjanske da prosto nestanu ili budu procesuirane nema nade za Srbiju a Jankovic je jedan od njih koji pokusava samo da rehabilituje legalizam jedne nacionalisticke ideologije koja vlada Srbijom od 1986 !!!!


Blagojević: U Norvešku rasterećeno | RUKOMET\nсептембар 1, 2009, 3:14 pm\n„Očekuje nas serija utakmica u Norveškoj. Prikupili smo podatke o protivnicima i znamo da su to ekipe sa kojima možemo da se nadmećemo na terenu. Idemo rasterećeni sa mladom ekipom, ali puni entuzijazma da možemo da pobedimo i da se plasiramo u Ligu šampiona„, rekao je Blagojević na konferenciji za novinare.\nPrema njegovim rečima, plasman u najelitnije evropsko klupsko takmičenje bio bi istorijski uspeh za klub i veliki uspeh za srpski rukomet.\nTrener ’crno-belih’ Saša Bošković ocenio je da njegovu ekipu u Norveškoj očekuju veoma teški mečevi.\n„Bilo bi sjajno da ove sezone igramo u Ligi šampiona. Imamo šanse, mada imamo i jake protivnike„, rekao je Bošković i ocenio da je njegova ekipa jača nego prošle sezone, jer je iskusnija za jednu godinu.\nKapiten Partizana Mihajlo Radosavljević naglasio je da će naredni mečevi biti novo iskustvo za tim.\n„Dogovorili smo se da pružimo maksimum, međutim moraćemo da sačekamo i vidimo da li će to biti dovoljno. Ne verujem da nam protivnici daju neke šanse, jer se turnir igra u Norveškoj„, rekao je Mihajlović.\nPartizan se u petak sastaje sa Filingenom, dok je utakmica sa Bregencom na programu dan kasnije.


U Beogradu 593.693 vakcinisanih i 427.763 revakcinisanih\nTanjug 28. aprila 2021. 10:36\nBEOGRAD – U Beogradu je, zaključno sa jučerašnjim danom, prvu dozu vakcine protiv korona virusa primilo 593.693 punoletna građana što je 42,7 odsto punoletnog stanovništva prestonice, izjavio je danas predsednik gradskog parlamenta Nikola Nikodijević.\nOn je za Tanjug precizirao da je drugu dozu vakcine primilo 427.763 punoletnih građana Beograda što je oko 30,7 odsto.\nNikodijević je ocenio da se imunizacija protiv korona virusa u prestonici trenutno odvija dobrim tempom.\nKada su u pitanju sugrađani starosti od 65 do 74 godine, koji su najugroženija kategorija stanovništva, Nikodijević kaže da je njih više od 72 odsto primilo barem prvu dozu vakcine.\n„To nam govori da akcija mobilnih punktova, koju smo počeli, približavanje vakcina pre svega seoskim domaćinstvima koja su udaljenija od domova zdravlja i punktova za imunizaciju daje rezultate tako da ćemo sa time nastaviti i u narednom periodu“, istakao je Nikodijević.\nPodsetio je da osim punktova za masovnu imunizaciju, na Beogradskom sajmu i u Belekspocentru, domovi zdravlja na teritoriji prestonice takođe imaju svoje punktove tako da, dodao je, u Beogradu ima više destina punktova na kojima se vrši imunizacija.\nNikodijević je podsetio i da se na Beogradskom sajmu može, bez zakazivanja, primiti neka od tri vakcine koje su trenutno dostupne – Fajzer, Sputnjik V i Sinofarm.\nNaveo je da Beogradski sajam danas radi do 16 sati, a da se u Belekspocentru danas vrši samo revakcinacija tako da, dodao je, građani koji su danas planirali da prime vakcinu treba da idu na sajam.\n„Nastavljamo i u narednim nedeljama sa aktivnostima koje smo zaočeli jer je evidentno da daju dobre rezultate. Naš cilj je 750.000 revakcinisanih građana Beograda čime smatramo da ćemo polako izaći iz ove situacije u kojoj se nalazimo već duže od godinu dana“, zaključio je Nikodijević.


RUSIJA GUBI STRPLJENJE: Da li Bugarska oteže sa Turskim tokom? | Ekspres.net\nPredsednik Bugarske Rumen Radev prokomentarisao je reči ruskog predsednika Vladimira Putina da bi Rusija mogla da nađe alternativu Bugarskoj ako zemlja bude otezala sa izgradnjom gasovoda "Turski tok".\n"Ne mislim da treba da polazimo od pretnji gospodina Putina. Moramo da polazimo od sopstvenih interesa, naših ambicija - da li Bugarska može da ostane na evropskoj karti tranzita gasa nakon neuspeha ''Južnog toka'' ", rekao je Radev za bugarsku televiziju BTV, prenosi Sputnjik.\nPrema njegovim rečima, vlada sa svoje strane ulaže napore, ali je važno shvatiti da takvo odugovlačenje ima svoju cenu.\n"Moramo biti iskreni, ljudi to moraju da znaju. Mi, Bugari, dajemo svoj novac kako bi ruski gas mogao da dospe do Evrope", rekao je Radev.\nOn je dodao da Bugarska treba da napravi analizu kada će se projekat isplatiti.\n"Čujem mišljenja da će se to dogoditi za 15 godina. Petnaest godina je dug period", rekao je Radev i dodaje da se za to vreme može izgraditi još više terminala za prirodni tečni gas i obezbediti diverzifikacija isporuka gasa.\nPročitajte još: Antić - Turski tok za sigurno snabdevanje gasom\nKako je rekao, Putinovu izjavu da Bugarska namerno odlaže realizaciju projekta treba da komentariše vlada.\nGovoreći o kupovine aviona F-16, on je rekao da bez obzira na reči premijera Bojka Borisova da Bugarska nije Srbija i Turska i da je proces realizacije "Turskog toka" bio transparentan, kupovina aviona se ne može nazvati transparentnom.\n"I šta je zemlja uradila kad je on (Borisov) odjednom rekao - kupujemo F-16, jer mislim da je to najbolji izbor, pa ću čak i platiti odmah celokupan iznos", zapitao e Radev.\nrusija bugarska gasovod Rumen Radev turski tok


LIVNO: U sudaru "Škode Fabije" i kamiona poginuo 52-godišnji vozač! (FOTO)\nUzroci ovog direktnog sudara se istražuju.\nTeška saobraćajna nesreća dogodila se u utorak oko 14.30 sati na magistralnom putnom pravcu Livno - Tomislavgrad, u mjestu Smričani, u kojoj je jedna osoba smrtno stradala, dok je na vozilima pričinjena veća materijalna šteta, javlja Livno Online.\nKako je izjavio predstavnik za javnost MUP-a Hercegbosanskog kantona Ivica Vrdoljak, učesnici nesreće su 52-godišnji S.Ć. iz Prisoja pored Tomislavgrada upravljajući motornim vozilom marke "Škoda Fabia", koji je tom prilikom smrtno stradao i 35-godišnji D.L. iz Ljubinja upravljajući teretnim motornim vozilom marke "Mercedes” te je prošao bez povreda.\nUviđaj na mjestu događaja obavili su pripadnicii PU Tomislavgrad i dežurni tužitelj, nakon čega je tijelo smrtno stradalog S.Ć prevezeno u mrtvačnicu bolnice u Livnu, gdje bi se sutra trebala obaviti obdukcija.


Ovako je danas bilo na Narodnom sportsko - kulturnom saboru na Bratujevcu\nOvako je danas bilo na Narodnom sportsko – kulturnom saboru na Bratujevcu\nNarodni sportsko-kulturni sabor na Bratujevcu koji se tradicionalno svake godine organizuje 7. jula na ovoj visoravni u blizini Zaječara, okupio je ove godine više od 2.000 ljudi, koji su učestvovali u sportskim nadmetanjima, ali i uživali u krugu svojih porodica i prijatelja na, takođe tradicionalnom, pikniku u prirodi.\nOkupljanje je počelo u jutarnjim satima, nastupom kulturno-umetničkog društva iz Zaječara.\nZvaničnici grada Zaječara, SUBNOR-a i mesne zajednice Šljivar položili su vence na spomen ploču na Bratujevcu koja obeležava mesto gde se u II Svetskom ratu odigrala bitka između boraca NOR-a i Nemačko – Bugarskih okupacionih snaga.\nOvaj dan je nekada, kao Dan ustanka u Srbiji, tradicionalno obeležavan na Bratujevcu, gde se znalo okupiti i po više hiljada ljudi. Tradicija je utihnula devedesetih, da bi prošle i ove godine mesna zajednica Šljivar, kao organizator sabora, pod pokroviteljstvom Grada Zaječara, uspela da okupljanju na Bratujevcu povrati stari sjaj.\nOve godine organizatori su za sve učesnike pripremili ručak, koji je serviran u prirodi bio prava poslastica. Omladina se, kao i svake godine takmičila na turnirima u: malom fudbalu, odbojci, pikadu, bacanju potkovice i nadvlačenju konopca; dok su pripadnice lepšeg pola imale priliku da se takmiče u pravljenju najlepšeg ivenjdanskog buketa od poljskog cveća.\n„Tradicionalna sportsko-kulturna manifestacija „Bratujevac 2015“ ove godine je okupila, po mojoj proceni, blizu 2.000 ljudi. Uspeli smo da povratimo stari sjaj ovom tradicionalnom okupljanju, za koje su zainteresovani prvenstveno mladi iz Šljivara, Lubnice, Leskovca, Lasova, Lenovca, Grlišta i drugih okolnih sela, kao i samog grada Zaječara. Održaće se sportska takmičenja u juniorskoj i seniorskoj kategoriji u svim tradicionalnim disciplinama, a organizator, mesna zajednica Šljivar, pripremila je za najbolje prigodne nagrade, kao i ručak za sve učesnike i goste manifestacije“, rekao je za Dragomir Trailović, gradski većnik i predsednik Organizacionog odbora ove manifestacije, dodajući da je zadovoljan masovnošću ovogodišnjeg okupljanja, obzirom da je radni dan, pa su mnogi zbog posla bili sprečeni da prisustvuju na današnjem saboru.\nbratujevac 2015 dragomir trailović gradska uprava kultura mz šljivar sabor šljivar sport zaječar


"Riječ je o oslobađanju od plaćanja nagrade notaru u iznosu od 50 odsto za posebno socijalno osjetljive kategorije stanovništva", rekla je Vukadinovićeva i dodala da je to novina u notarijatu Srpske.\n"Propisano je da se ova oslobađanja od plaćanja ne odnose na određene pravne poslove kojima se stiče imovinska korist, koji imaju veze sa privrednim društvima, ustanovama i zadrugama i na one poslove gdje nije neophodan angažman notara da bi takvi poslovi i radnje imali svoje pravno dejstvo", navela je Vukadinovićeva.\n"Ministarstvo pravde je postupalo po zaključcima Vlade Srpske i Narodne skupštine i izvršilo određene analize, te ustanovilo da je potrebno da se izvrše određene izmjene i dopune", navela je ona.\n"Utvrdili smo da postoje određene praznine, da neka pitanja nisu regulisana, a da u pogledu određenih pitanja notari različito postupaju tako da je bilo potrebno propisati odredbu da bi se obezbijedilo jednoobrazno postupanje u naplatama i nagradama notara", objasnila je Vukadinovićeva.\n"Cilj nam je bio da zajedno identifikujemo koje je odredbe potrebno mijenjati, pitanja koja je potrebno urediti da bi našlo komproimisno i najbolje rješenje kako za građane i privredu, tako i za notare", istakla je Vukadinovićeva.\nIZVOR: Vebsajt Glas Srpske, 29.07.2018


NSinfo: Početak jedne od najvećih investicija - Izgradnja zgrade Instituta BioSens u Novom Sadu\nPočetak jedne od najvećih investicija - Izgradnja zgrade Instituta BioSens u Novom Sadu\nMinistar prosvete, nauke i tehnološkog razvoja Mladen Šarčević , pokrajinski sekretar za visoko obrazovanje i naučno istraživačku delatnost\nprof. dr Zoran Milošević, direktor Instituta BioSens prof. dr Vladimir Crnojević i direktor Kancelarije za upravljanje javnim ulaganjima Marko Blagojević danas su u Ministarstvu prosvete, nauke i tehnološkog razvoja potpisali Ugovor o finansiranju i upravljanju projektom izgradnje zgrade Instituta BioSens i nabavke naučnoistraživačke opreme u okviru projekta „Antares“.\nPotpisivanjem ovog ugovora započinje nacionalno investiranje u jedan od najznačajnijih i najvećih naučnoistraživačkih projekata u našoj zemlji. Projekat ANTARES, koji zajednički finansiraju Vlada Republike Srbije i Evropska komisija sa 28 miliona evra, za cilj ima da razvije BioSens u evropski centar izvrsnosti za napredne tehnologije u oblasti održive poljoprivrede i na taj način dovede do digitalizacije domaćeg sektora poljoprivrede.\nPokrajinski sekretar za visoko obrazovanje i naučnoistraživačku delatnost prof. dr Zoran Milošević je tim povodom, u izjavi za medije, rekao da je ovo veliki dan za srpsku nauku i sve koji su dali podršku projektu.\n„Pokazali smo da imamo snagu da ujedinjeni oko projekta možemo da uradimo sve ono što oličava evrointegracije. To pokazuje da na našem evropskom putu ne idemo sa ispruženom rukom, nego zaista postajemo partneri sa evropskim prijateljima. Ono što spaja informatiku i poljoprivredu jeste nešto što će nas i te kako spojiti sa evropskim okruženjem,“ rekao je prof. dr Milošević i zahvalio se Vladi Srbije, resornom ministarstvu i Kancelariji za javna ulaganja, koji su u realizaciju ovog projekta uložili veliki napor, ne samo finansijski, nego i u organizacionom smislu.\n„Povezanost nauke sa tehnološkim razvojem i privredom je nešto što je od primarne važnosti“, rekao je Šarčević i tom prilikom dodao da trajno finansiranje nauke jedan od dva najbitnija projekta Ministarstva koji zahtevaju veću uključenost naučne zajednice u Srbiji.\nOvim Ugovorom otpočinje ulaganje od 14.019.900 evra u periodu od 2017-2019. godina, iz sredstava Finansijskog ugovora „Istraživanje i razvoj u javnom sektoru“, koji je Republika Srbija zaključila sa Evropskom investicionom bankom. Ova sredstva namenjena su izgradnji zgrade Instituta BioSens u Novom Sadu i njenom opremanju najsavremenijom naučnoistraživačkom opremom.\nKao jedan od rezultata ovog ulaganja, već ove godine otvoreno je 30 novih radnih mesta u nauci, dok se u narednim godinama očekuje još oko 120 novih radnih mesta. U novom objektu Instituta BioSens, sem sadržaja posvećenih naučnicima, poseban radni prostor biće namenjen malim i srednjim preduzećima sa ciljem ubrzanog povezivanja domaćeg IT sektora i poljoprivrede. Na ovaj način, domaće kompanije imaće direktni pristup savremenim naučnoistraživačkim laboratorijama i resursima Instituta, ali i finansijskim sredstvima iz EU, širokoj mreži potencijalnih korisnika i investitora, te mentorskim i uslugama treninga iz oblasti poslovanja i IT. Pristup naučnoistraživačkoj opremi nabavljenoj u okviru ovog Ugovora biće na nedobitnoj osnovi omogućen svim zainteresovanim stranama, od naučnoistraživačkih organizacija do inovativnih preduzeća i preduzetnika.\n„BioSens institut će se ovim potpisivanjem ugovora koji omogućava opremanje instituta najsavremenijom tehnološkom opremom svrstati u najboljih deset u celom svetu i time predstavljati permanentni akcelerator kako za naučne istraživače tako i za kompanije“, rekao je Crnojević.\nNabavka naučno istraživačke opreme započinje u septembru, a planirano je da zgrada bude u potpunosti završena i opremljena početkom 2019. godine.\n... ekonomija, evropa, investicije, it, Novi Sad, poljoprivreda, posao, privreda, svet, tehnologija, ulaganje


Sporazum koji obuhvata projekt nabavke opreme za komunalna preduzeća Rad i Park potpisali su danas ministar komunalne privrede i infrastrukture Kantona Sarajevo Srđan Mandić i zamjenik rezidentne predstavnice Razvojnog programa Ujedinjenih nacija (UNDP) Sukhrob Khoshmukhamedov.\nRebalansom budžeta resorno ministarstvo je izdvojilo 2.150.000 KM, UNDP 150.000 KM, a od tih sredstava 1.500.000 je namijenjeno za nabavku opreme preduzeću Rad, dok je 500.000 KM izdvojeno za Park.\n– Taj sporazum je za nas vrlo važan, jer smo dolaskom u preduzeće Rad i Park uvidjeli sve probleme koje imaju te firme. Sad smo konačno došli u poziciju da možemo ispuniti dato obećanje, te nabaviti modernu opremu i našim građanima u budućnosti osigurati čišći grad – poručio je ministar Mandić.\nNajavio je kako je planirano da budu nabavljena kontejneri i kante za smeće, vozila za čišćenje snijega, za održavanje javne higijene, a oprema će početi stizati u etapama, od narednog mjeseca.\nTakođer i Khoshmukhamedov smatra da će zahvaljujući nabavci nove opreme Kanton Sarajevo biti čistiji i zeleniji, te naglasio da je UNDP sa Vladom KS započeo analizu poslovanja i učinka strateških javnih preduzeća, od kojih je Rad jedno, saopćeno je iz Press službe KS.


26-11-2019 12:06 Svet Planeta\nMinistar spoljnih poslova Sergej Lavrov, komentarišući preporuke VADA-e (Svetska antidoping agencija) da se RUSADA (Ruska antidoping agencija) prizna kao neusaglašena sa antidoping kodeksom, rekao je da Moskva namerava da održi „potrebu za iskrenim razgovorom“.\n"Postoje ljudi koji žele da Rusiju premeste sa pozicije branioca, na poziciju optuženog. Štaviše, optuženi je, u stvari, svuda i svugde, bez obzira na to u kom međunarodnom segmentu to uzmete - sukobi, ekonomija, energija, gasovodi... Stalno Rusija nešto krši ili čini, čini nešto što je neprofitabilno za jednu ili više zapadnih zemalja", rekao je ministar, prenose RIA Novosti.\nPrema njegovim rečima, ne treba donositi „ishitrene zaključke“, jer zaključci odbora Svetske antidoping agencije nisu konačni, a njegovu odluku će dalje razmotriti izvršni odbor.\nDan ranije, VADA-in odbor za poštovanje zakona je predložio da Rusija bude suspendovana sa međunarodnih takmičenja na četiri godine, odnosno da se u Rusiji zabrani održavanje glavnih turnira, da se oduzme reprezentaciji mogućnost da se takmiči pod sopstvenom zastavom i da se dozvoli da se takmiče samo „čisti“ sportisti pod neutralnom zastavom.\nIzvršni odbor VADA doneće konačnu odluku 9. decembra.\nSvetska antidoping agencija već je oduzela status RUSADA-i 2015. godine. Moguće obnovljanje statusa je odobreno u septembru 2018. godine, pod uslovom da stručnjaci VADA-e dobiju bazu podataka moskovske antidoping laboratorije. Sada se sumnja da Rusija navodno manipuliše tim informacijama. Prema navodima, baza koja je dostavljena u januaru je navodno drugačija od one koju je VADA već imala.\nRuska strana je odgovorila na 31 pitanje o tome. Prošle nedelje je Odbor za poštovanje zakona pregledao izveštaje i ekspertske izveštaje i predložio da se RUSADA-i oduzme status.\nTurska upozorena iz SAD da je sa početkom testiranja radara S-400 prešla novu crvenu liniju! Više o tome OVDE.


Reakcije: Nije lako srušiti vojvođanske vrednosti | Autonomija\nReakcije: Nije lako srušiti vojvođanske vrednosti\nPredlog deklaracije neće biti povučen, niti će Pajtić podneti ostavku\nPredsednik Pokrajinskog odbora Demokratske stranke (DS) Miroslav Vasin izjavio je da je današnji miting u Novom Sadu pokazao da nije lako srušiti vojvođanske vrednosti.\n„Ovo je, po već viđenom scenariju, bio pokušaj da se sruši pokrajinska vlast, Vlada i premijer Bojan Pajtić, ali građani Vojvodine su pokazali da to više ne prolazi i da nije lako srušiti vojvođanske vrednosti na način na koji je to smišljeno van Vojvodine“, rekao je Vasin agenciji Beta.\n„Građani iz drugih krajeva Srbije su imali isto toliko legitimiteta da traže smenjivanje pokrajinske vlasti, koliko bi imali građani Subotice ako bi sutra otišli u Vranje da traže smenu tamošnjeg gradonačelnika“, ocenio je Vasin.\nOn je pozvao građane da sami odluče da li će verovati proceni „Vučićeve policije“ da je bilo više od 30.000 demonstranata, ili svojim očima.\n„Oni koji poznaju Novi Sad, lako mogu da procene koliko ljudi može da stane od kafića ‘Gondola’, do zgrade bivšeg Centralnog komiteta. Oni koji su bili prisutni i mahom ne poznaju Novi Sad, možda i mogu da poveruju da je bilo toliko ljudi koliko Vučićeva policija kaže da je bilo“, kazao je Vasin.\nPo njegovim rečima, nedolazak republičkih funkcionera stranaka koje su učestvovale na skupu je još jedan pokazatelj da je vlast znala da će odziv na pompezno najavljivan miting biti slab.\nVasin je ponovio da Deklaracija neće biti povučena i da su predstavnici DS otvoreni za razgovore o poboljšanju njenog teksta, a ti razgovori započeće sednicom Odbora za ustavna pitanja Skupštine Vojvodine, što je jedini legalan put.\n„Deklaracija izražava stavove koji apsolutno štite interese Vojvodine, i koji su u apsolutnom interesu Republike Srbije, i nema razloga da se ti principi povuku“, kazao je Vasin.\nLSV: Republika da ne urušava vojvođanske institucije\nLiga socijaldemokrata Vojvodine (LSV) pozvala je danas građane koji su došli iz unutrašnjosti na miting u Novi Sad “da primene znanja koja su stekli i založe se za decentralizaciju Srbije”.\n„Pozivamo sve građane koji su danas stigli iz raznih krajeva Srbije, da primene znanja koja su stekli i založe se za decentralizaciju Srbije“, navodi se u saopštenju LSV.\nTa stranka je navela da godinama jasno poručuje da sve što želi Vojvodini – želi i drugim delovima i budućim regionima Srbije i pozvala policiju da policija pohapsi kriminalce u Vladi Vojvodini, ako ih ima.\n„Ako ne postoje, pozivamo Vladu Republike Srbije i sve nadležne da zaustave obamnjivanje javnosti i urušavanje vojvođanskih institucija“, piše u saopštenju.\nLSV je navela da će nastaviti da se bori za promenu Ustava i za to da novac koji se u Vojvodini zaradi tu i ostane.\nVojvođanska partija: Miting propao, nema ukidanja Vojvodine\nVojvođanska partija ocenila je danas da je jučerašnji miting „Stop razbijanju Srbije“ propao, a da su Novi Sad i Vojvodina Novi Sad i Vojvodina još jednom pokazali da su „veći i mudriji od svih onih koji misle da ih urušavaju i ukidaju“.\n„Na neuspeo miting onih koji ne razumeju Novi Sad i Vojvodinu, potpomognutih ekstremističkim organizacijama (Obraz, Dveri, SNP Naši, Treća Srbija…), Vojvođani i Vojvođanke su dali najbolji mogući odgovor – malo vas je, Novi Sad i Vojvodina se žive i nose u srcu!“, navodi se u saopštenju Vojvođanske partije.\nTa stranka je ponovila zahtev za bude donet novi Ustav Srbije, kojim će Vojvodina biti definisana kao republika, sa svim atributima zakonodavne, izvršne i sudske vlasti.\n„Vojvodini ne trebaju mitinzi jedne vlasti protiv druge, naprotiv, Vojvodina želi novu politiku i ljude koji je razumeju“, poručila je Vojvođanska partija.\nPredsednik novosadskog odbora Srpske napredne stranke (SNS) Miloš Vučević najavio je danas da će ta partija početi sa prikupljanjem potpisa na peticiju za smenu pokrajinskih vlasti i za raspisivanje prevremenih pokrajinskih izbora.\nVučević je na konferenciji za novinare ponovio zahteve sa jučerašnjeg mitinga „Stop razbijanju Srbije“, koji glase da Bojan Pajtić mora da podnese ostavku a predsednik Skupštine Vojvodine Ištvan Pastor treba da raspiše „vanredne“ pokrajinske izbore.\nOn je osudio i pojavu plakata „Smrt Pajtiću i njegovim poslušnicima“ u Novom Sadu, kao i pojavu grafita „Vojvodina naša dika – biće republika“.\n„Osuđujem sve grafite i plakate koji šire govor mržnje, bez obzira protiv koga su upereni“, poručio je Vučević, koji je i gradonačelnik Novog Sada.


Poljska protiv sporazuma Beograda i Prištine u kome bi Srbija imala osećaj da je ucenjuju\nUhapšen zbog krađe robe iz magacina apoteke u Prokuplju |\n► Poljska protiv sporazuma Beograda i Prištine u kome bi Srbija imala osećaj da\nPoljski evroposlanik iz vladajuće stranke Pravo i Pravda Rišard Čarnjecki upozorio je da je za ulazak Srbije u Evropsku uniju neophodan dogovor sa Kosovom o normalizaciji odnosa, ali da uslovi ne smeju da budu takvi da Srbija stekne utisak da joj ga nameću ili je ucenjuju i da su je saterali uza zid.\n"Taj sporazum je nužan, ali pod takvim uslovima da Srbija nema osećaj da joj Brisel i SAD diktiraju, ucenjuju je, ili nešto silom nameću, jer će to pre ili kasnije iskoristiti Rusija. Nezvanično se govori o sporazumu zasnovanom na razmeni teritorija. Još je rano da se govori o detaljima. Ali EU mora da postupa vrlo promišljeno i da ne iznuđuje ništa od Beograda", kazao je Čarnjecki.\nUticajni evroposlanik poljskih vladajućih konzervativaca, koji je posetio Beograd u okviru delegacije EP, naglasio je sinoć za poljsku privatnu televiziju Polsat da svako saterivanje Srbije uza zid znači povećavanje uticaja Rusije u regionu.\n"U Poljskoj i Zapadnoj Evropi se precenjuje ruski uticaj u Srbiji. Ne sme da se uzima olako, ali preteruje se. Rusija u ekonomsko-političkom smislu tu znači manje nego pre 10 godina", rekao je poljski evroposlanik.\nČarnjecki je sadašnje vlasti u Srbiji označio za proevropske i to između ostalog i zbog objektivnih razloga - privredne povezanosti Srbije sa EU.\n"U ovom trenutku približno dve trećine izvoza iz Srbije ide u zemlje EU. Oko dve trećine uvoza potiče iz zemalja članica EU. Privreda u velikoj meri odlučuje o prozapadnoj orijentaciji Beograda", kazao je poljski evroposlanik.\nČarnjecki je procenio da Srbija, kao i Crna Gora i Severna Makedonija imaju realne šanse da u uđu u EU do 2029. ili 2030. godine.\nMogerinijeva pohvalila napredak Severne Makedonije u evrointegracijama\nVisoka predstavnica EU Federika Mogerini pohvalila je danas u Briselu na sastanku sa potpredsednikom vlade Severne Makedonije, Bujarom Osmanijem napredak te zemlje u evrointegracijama.\nBoris Džonson i Žan-Klod Junker u Luksemburgu o Bregzitu\nBritanski premijer Boris Džonson i predsednik Evropske komisije Žan-Klod Junker razgovarali su danas u Luksemburgu o Bregzitu, međutim nije došlo do novih dogovora oko sporazuma za izlazak.\nMože li išta još da nas, bar među nama, iznenadi kao pokolenje koja je na svet došlo, čak u poslednjoj deceniji prve polovine prošlog veka? Sada samo “igramo na ispadanje”, refren nam je...\nAmerikanci završili Mundobasket pobedom protiv Poljske\nKošarkaška reprezentacija SAD osvojila je sedmo mesto na Svetskom prvenstvu u Kini, pošto je danas u Pekingu pobedila Poljsku sa 87:74 (28:14, 19:16, 16:25, 24:19).\nPredsednik Srbije Aleksandar Vučić izjavio je da Srbija danas sme da kaže da ima sopstvene interese i da ima svoje prijatelje koji kako je naveo, "ne moraju da budu svima prijatelji".\nTrifunović (PSG): Bojkot proglašavamo 19. septembra ukoliko ne dođe do obavezujućeg sporazuma\nPredsednik Pokreta slobodnih građana Sergej Trifunović izjavio je danas da će taj pokret proglasiti bojkot izbora 19. septembra ukoliko ne dođe do potpisivanja obavezujućeg sporazuma o izbornim usovima sa aktuelnom vlašću."Nisam čovek koji odustaje pre borbe.\nJeremić: Bojkotom skraćujemo vreme do promene sistema\nPredsednik Narodne stranke Vuk Jeremić izjavio je da će opozicija bojkotom izbora stvoriti okolnosti po kojima bi do suštinskih promena u Srbiji moglo doći i za mnogo kraće vreme od četiri godine.\nZavršena šetnja, počela žurka u parku Manjež\nUčesnici Parade ponosa u Beogradu stigli su večeras u park Manjež gde je posle šetnje centralnim gradskim ulicama počela žurka.\nZaključak debate Srbija, dan posle: Bojkot je opcija za ispunjenje zahteva, nije cilj već sredstvo\nOrganizacija Crta saopštila je da je zaključak večerašnje debate "Srbija, dan posle" da je bojkot izbora jedna od opcija kako bi se ispunili zahtevi opozicije i građana za održavanje "slobodnih i fer izbora" i da bojkot nije cilj, već sredstvo.\nJedan od pet miliona: Rektorka tražila prekid blokade, odbili smo zahtev\nMila Jovanović iz udruženja "Jedan od pet miliona" izjavila je da su se predstavnici udruženja sastali danas sa rektorkom Univerziteta u Beogradu Ivankom Popović, prorektorom i studentom prorektorom koji su došli sa zahtevima da se blokada Rektorata prekine.\nMinistar odbrane Srbije Aleksandar Vulin izjavio je danas da svi građani treba da budu spremni da služe svojoj državi, da se bore za svoju zemlju i da se pripremaju za odbranu svoje zemlje.\nKraljica Prajda: Niko nije slobodan dok nismo svi\nJedna od kraljica Parade ponosa u Beogradu, Vlađana, izjavila je danas da se mišljenje sredine o LGBT zajednici ne menja zakonima, već delovanjem svakog pojedinca. Ona je učesnicima Parade ponosa ispred Skupštine Beograda kazala da predstavnici LGBT zajednice svakodnevno doživljavaju diskriminaciju na svim mestima.\nBrnabić: U toku su razgovori sa NVO o zakonu o registrovanju partnerstava\nPredsednica Vlade Srbije Ana Brnabić izjavila je danas da se radi na izradi zakona o registrovanju partnerstava i rodnom identitetu i da su u toku razgovori sa nevladinim organizacijama.\nN1: Sukob policije i protivnika prajda, privedeno pet osoba\nNa raskrinici Bulevara kralje Aleksandra i Takovske ulice u centru Beograda došlo je do sukoba protivnika "Parade ponosa" i žandarmerije, posle čega je pet osoba privedeno, javila je danas televizija N1.\nProtivnici održavanja Parade ponosa blokirali raskrsnicu u centru Beograda\nProtivnici održavanja "Parade ponosa" blokirali su danas u centru Beograda raskrsnicu Bulevara kralja Aleksandra i Takovske ulice kuda bi u kasnim popodnevnim časovima trebalo da prođu učesnici parade.


Višem tužilaštvu u Vršcu sutra ili prekosutra trebalo bi da budu dostavljene analize tragova o nestanku novinara Stefana Cvetkovića, piše „Politika“.\nViši javni tužilac Tihomir Knežević kaže da ovo tužilaštvo za sada ne istražuje Cvetkovićeve kontakte sa „nekim biznismenom iz istočne Srbije“, već isključivo da li je on i na koji način protivpravno lišen slobode.\nKnežević je za „Politiku“ rekao i da još nisu poznati detalji navodne otmice Cvetkovića, a da analize nisu još gotove, jer je materijal koji treba da bude analiziran izuzetno obiman.\nPrema saznanjima „Politike“, analiza materijala i bioloških tragova pronađenih u Beloj Crkvi na mestu gde je prošle srede uveče policija pronašla automobil novinara Stefana Cvetkovića trebalo bi nadležnom tužilastvu da bude dostavljena sutra ili prekosutra.\nVišem javnom tužilaštvu u Vršcu koje je pokrenulo pretkrivični posutpak protiv NN lica zbog protivpravnog lišenja slobode Cvetkovića gotovo istovremeno trebalo bi da budu dostavljene i analize baznih stanica i listinga telefonskih brojeva koje je novinar koristio. Knežević kaže za „Politiku“ da analize nisu još gotove, jer je materijal koji treba da bude analiziran izuzetno obiman.\n„Pred ovim tužilaštvom je posle ispitivanja Cvetkovića u Upravi kriminalisticke policije pokrenut postupak protiv nepoznate osobe ili više njih zbog protivpravnog lišavanja slobode. Još nisu poznati detalji Cvetkovićeve navodne otmice s obizrom na to da nam predstoji provera i onoga što je on govorio, ali i izjava koje su dale osobe za koje se verovalo da imaju informacije o dogadjaju“, kaže Knezević.\nTokom ispitivanja u policiji Cvetković je tvrdio da su ga otele tri nepoznate osobe i da je jednoj video lice, ali da ne zna ko je ona, navodi „Politika“. Prema nezvaničnim informacijama, novinar je tokom poligrafskog ispitivanja „pao“ na većini pitanja u vezi sa navodnom otmicom, a kako saznaje „Politika“, dobrovoljno je pristao na ovu vrstu testiranja.\nMediji navode da su istražni organi nakon određenih operativnih radnji došli do informacije da je Cvetković desetak dana pre misterioznog „nestanka“ bio u Prištini u društvu poznatog biznismena iz istočne Srbije kao i da je neposredno posle toga najviše komunicirao sa njim.\nOdređene razgovore, prema navodima medija, vodio je sa korisnikom čiji je broj lociran u Prištini, a zabeleženi su i razgovori sa nepoznatim osobama iz Makedonije. Prema nezvaničnim informacijama, Cvetković je koristio više telefonskih brojeva što dodatno „komplikuje situaciju“.\nŠef Višeg tužilaštva u Vršcu kaže za „Politiku“ da informacije o „biznismenu iz istočne Srbije u spisima predmeta – nema“. „Ovo tužilaštvo ne istrazuje Cvetkovićeve kontakte sa nekim biznismenom iz istočne Srbije, već isključivo i jedino da li je on i na koji način protivpravno lišen slobode. Možda neki drugi državni organi istražuju sa kim je, kada i zbog zbog čega kontaktirao“, navodi tužilac.\nVest o „nestanku“ novinara iz Bele Crkve pojavila se u noći između srede i četvrtka prošle nedelje. U javnosti se spekulisalo da je njegov nestanak povezan sa istraživanjem ubistva Olivera Ivanovića. Cvetković je pronađen u petak popodne živ i zdrav.\nZrenjanin: Nestao sudija, pretražuje se Begej


Trampova penzija - ako je želi i ako je dobije - Penzin\nDonald Tramp od 21. januara 2021. godine nije više predsednik Sjedinjenih Američkih Država. Kao i svi predsednici ove svetske velesile, tako i on ima pravo na penziju i određene povlastice.\nUgroženo pravo na penziju\nKada je Tramp u pitanju, nije sigurno da li će on pravo na penziju ostvariti. Naime, nakon prvog opoziva koji američki Senat nije podržao, i drugi put će se glasati za opoziv Trampa. Ovog puta je optužen da je podsticao na pobunu svoje pristalice koje su upale na Kapitol 6. januara. Prilikom tog upada poginulo je petoro ljudi.\nProcedura opoziva se nastavlja 25. januara iako Tramp već četiri dana neće biti u predsedničkoj kancelariji. Međutim, iako se suđenje neće dogoditi dok je Tramp na predsedničkoj funkciji, ono bi moglo uticati na sprečavanje da se on ponovo kandiduje za predsednika.\nTakođe, ako se donese odluka o njegovom opozivu, on bi mogao da izgubi pravo na penziju. Prema zakonu, predsednici kojima je vreme na vlasti prekinuto opozivom, nemaju pravo na penziju.\nBudući da se njegov predsednički mandat završio pre suđenja, presuda ga ne može ukloniti s funkcije. Dakle, ako ga Senat osudi, verovatno će biti potrebno organizovati i drugo glasanje. To drugo glasanje uklonilo bi ga s funkcije bivšeg predsednika. Na taj način, kako je objasnio Majkl Gerhart, profesor ustavnog prava na univerzitetu Severna Karolina, Donald Tramp bi izgubio pravo i na blagodati zvanja „bivšeg predsednika SAD“.\nKolika bi bila Trampova penzija?\nUkoliko ne izgubi pravo na zvanje „bivšeg predsednika“, Trampova penzija bi iznosila 221.400 dolara godišnje.\nPored penzije, imao bi pravo i na određene povlastice: putni dodaci, kancelarijski prostor, plata za osoblje… Troškovi za ove povlastice mogu premašiti i milion dolara na godišnjem nivou. Primera radi, tokom 2020. godine, na ime zakupa za kancelarijski prostor, tri bivša američka predsednika Bil Klinton, Džord V. Buš i Barak Obama dobili su po 500.000 dolara svaki.\nPrema analizi Nacionalne fondacije poreskih obveznika, od 2000. godine do danas četvorici živih bivših američkih predsednika dato je ukupno 56 miliona dolara. To sve, naravno, ide na račun poreskih obveznika SAD.\nTrenutno je samo sigurno da Donald Tramp nema pravo na zdravstveno osiguranje. Naime, predsednik mora da obavlja tu funkciju najmanje pet godina da bi ostvario to pravo. Pored Trampa, ni Džimi Karter (predsednik SAD 1977-1981) ne ispunjava ovaj uslov.\nNikog, međutim, ne bi začudilo da Tramp ni ne uzme penziju ako mu ne oduzmu pravo na nju. On, naime, ni dok je bio predsednik SAD za ovu funkciju nije uzimao platu. Godišnju predsedničku platu od 400.000 dolara Donald Tramp je vraćao različitim ministarstvima u vladi.\nFotografija: wuestenigel via photopin (license)\nTags:Donald TramppenzijaSjedinjene Američke Države SAD\nSAD: Penzioneri sve češće postaju beskućnici


Objavljeno koliko crnogorski premijer ima antitela na koronu /video/ - 12.11.2021, Sputnik Srbija\nObjavljeno koliko crnogorski premijer ima antitela na koronu /video/\nPremijer Crne Gore Zdravko Krivokapić ima 283,4 antitela na virus korona, objavila je nezvanično RTV Nikšić. 12.11.2021, Sputnik Srbija\nTo je pokazao nalaz krvi urađen dijagnostičkom tehnikom „ECLIA“ od 1. novembra, objavila je ta crnogorska medijska kuća. Kako se vidi iz dokumenta koji je objavljen, referentna vrednost kod ove metode je 0,8, odnosno, oni koji imaju više od toga pozitivni su na antitela.Na slici koju je objavila RTV Nikšić vidi se nalaz Instituta za javno zdravlje Crne Gore, pošto je Krivokapić na jučerašnjoj konferenciji za medije kazao da kod njega „raste broj antitela“ i ne zna „otkud taj fenomen“.Crnogorski premijer bio je na meti kritika jer nije primio vakcinu protiv virusa korona.\ncrna gora, antitela, virus korona, kovid 19, zdravko krivokapić, region – politika, region – društvo, društvo, region\n15:49 12.11.2021 (Osveženo: 15:57 12.11.2021)\n© Sputnik / Lola ĐorđevićPredsednik Vlade Crne Gore Zdravko Krivokapić\nPremijer Crne Gore Zdravko Krivokapić ima 283,4 antitela na virus korona, objavila je nezvanično RTV Nikšić.\nTo je pokazao nalaz krvi urađen dijagnostičkom tehnikom „ECLIA“ od 1. novembra, objavila je ta crnogorska medijska kuća. Kako se vidi iz dokumenta koji je objavljen, referentna vrednost kod ove metode je 0,8, odnosno, oni koji imaju više od toga pozitivni su na antitela.\nNa slici koju je objavila RTV Nikšić vidi se nalaz Instituta za javno zdravlje Crne Gore, pošto je Krivokapić na jučerašnjoj konferenciji za medije kazao da kod njega „raste broj antitela“ i ne zna „otkud taj fenomen“.\n„Onoga trenutka kada broj antitela bude ispod 100, vakcinisaću se“, kazao je Krivokapić, naglasivši da će uvek poslušati savet svog lekara.\nCrnogorski premijer bio je na meti kritika jer nije primio vakcinu protiv virusa korona.\n„Skrenuću pažnju Krivokapiću“: Crnogorska ministarka zdravlja o (ne)poštovanju korona mera\n1 Mart, 09:38


SRAMNA IZJAVA ABAZOVIĆA: Hoće inicijativu sa Kosovom i BiH, Srbiju ni da spomene - evo šta je rekao o 'Otvorenom Balkanu'\nLider pokreta URA nastavlja u svom stilu.\nPotpredsednik Vlade Crne Gore Dritan Abazović kaže da "Otvoreni Balkan" ima "neke privlačne elemente", ali navodi potencijalno novu inicijativu između Crne Gore, Kosova i Bosne i Hercegovine.\nSuština je, navodi potpredsednik crnogorske vlade, naći oblike i modalitete kako unaprediti saradnju čime će se, dodaje, stvoriti neki relaksiraniji odnosi nego što su trenutno u celom region, prenosi Reporteri.\n- Tako >> Pročitaj celu vest na sajtu SrbijaDanas.com << da nisam siguran da ćemo, ako krenemo s dve inicijative, pronaći taj modalitet, jer smo došli do rivalstva inicijativa. Mislim da to nije pravi način, ali moramo mu dati šansu. Mislim da bi trebalo napraviti inicijativu koja bi bila funkcionalna i stvorila mogućnosti da saradnja postane konkretna - rekao je Abazović.